"JANGAN CEPAT MENGHUKUM" - JANNA AKUI 'WISH RM50' UNTUK AMAL

Sebelum ini pelakon dan penyanyi Janna Nick, 23, telah dikecam teruk gara-gara kutipan RM50 daripada ucapan hari jadi, #WishServiceByJannaNick di akaun Instagram miliknya. Bagaimanapun, Janna mendedahkan bahawa perkara yang mencetuskan kontroversi itu adalah bertujuan untuk memberi sumbangan kepada golongan memerlukan.

Katanya, semua wang hasil perkhidmatan ditawarkan akan dimasukkan ke tabung pertubuhan bukan kerajaan (NGO), Wish for Their Hope (WFTH) sebelum mengagihkannya kepada rumah kebajikan, anak yatim, orang miskin dan gelandangan.

Mengakui mempunyai alasan tersendiri mengapa dia mengambil bayaran tersebut, Janna berkata perkara itu dilakukan adalah untuk membantu orang yang lebih memerlukan dan bayaran diterima itu bukan untuk dirinya sendiri.

"Alhamdulillah, ini merupakan langkah awal untuk saya membantu golongan yang memerlukan dan apa saya buat sepanjang minggu lalu mempunyai alasan dan tujuan tersendiri. Saya ingin jelaskan bahawa semua bayaran yang dibuat bukan untuk kepentingan peribadi saya, sebaliknya untuk tabung Wish For Their Hope (WFTH).

"Sekarang merupakan masa untuk saya memberi balik pada komuniti kerana bagi saya apa guna kalau ada platfom media sosial jika tidak digunakan dengan betul. Walaupun ramai yang memberi kecaman pada awalnya namun saya tidak kisah kerana saya tahu apa yang saya lakukan ini betul.

Klik untuk gambar besar

"Saya berharap agar orang ramai jangan terlalu cepat menghukum dengan apa yang dilakukan oleh sesorang selebriti kerana setiap perkara yang dilakukan ada sebab. Idea merealisasikan WFTH dan #wishservicebyjannanick yang membawa misi membantu insan memerlukan diilhamkan sejak empat bulan lalu.

"Syukur hingga ini, khidmat itu sudah mengumpul kira-kira RM2,000 sejak diperkenalkan. Sejak awal tahun lagi, saya sudah berniat untuk tidak memberi reaksi terhadap komen negatif, selain berazam memberi semula kepada masyarakat menerusi kerja kebajikan.

Usaha ini sedikit sebanyak meringankan beban mereka," katanya selepas penyerahan sumbangan di Rumah Kasih Nurul Hasanah, pagi tadi.

Mengenai kecaman pihak yang membuta-tuli mempersoalkan niatnya itu, Janna berkata, dia sudah bersedia berdepan dengan segala kemungkinan selepas menawarkan khidmat berbayar itu.

"Jika ada pihak yang menganggap usaha ini sebagai gimik, saya terima sahaja. Jika baik niatnya, kita anggap sahaja gimik ini 'menjadi'. Sebelum ini, saya pernah berkongsi status di Instagram untuk membantu pihak memerlukan.

"Namun, maklum balasnya tidak serancak ini. Jadi, sambil memberikan ucapan hari istimewa, kita juga menderma. Alhamdulillah, usaha ini mendapat sokongan rakan artis seperti Mawar Rashid dan Sharifah Sakinah yang membantunya tular menerusi parodi mereka.

"Kalau usaha begini memberi inspirasi kepada selebriti lain untuk membantu, kenapa tidak? Saya juga difahamkan ramai menggunakan idea ini bagi menjana pendapatan seperti menghasilkan lagu iklan dan menjual lukisan. Tidak mengapa, itu rezeki mereka," tuturnya.

Apa-apapun, tindakan Janna itu seharusnya dipuji kerana niatnya adalah untuk membantu mereka yang memerlukan.

www.myartis.com / Sumber: Astro Gempak, Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISMAIL IZZANI DIKECAM, DIMINTA BERTAUBAT - IBU TAMPIL BERSUARA

"Baik-baik aku okey dengan dia ni, terus benci. Geli!" - "Kecewa dengan dia ni. Kaki kelab rupanya." - "Dulu lain, sekarang lain. Sekali Allah tarik nikmat dahulu. Semua boleh berubah. Ismail, kembalilah ke jalan yang benar.

"Saya peminat awak support semua lagu awak. Tapi bila kes macam ini saya memang kecewa. Kita ada agama, ada benda boleh buat dan tidak." - "Tolong jangan melampaui batas. Saya harap dengan terbuka aib awak ini, awak dapat muhasabah diri. Buat solat taubat dan jaga air muka keluarga.

"Allah beri ujian sebab sayang. Ingat Mail, mak ayah bangga awak jadi artis dan ada pendapatan sendiri. Jangan hancurkan hati mereka. Ini baru sikit Allah jentik. Moga Mail jadi lebih baik."

Itulah antara komen-komen peminat yang meluahkan rasa kecewa, marah selain ada yang memberi nasihat buat penyanyi Ismail Izzani supaya berubah dan sentiasa menjaga nama baik keluarga.

Klik untuk gambar besar

Nama Ismail Izzani kembali menjadi sasaran pengguna laman sosial selepas tular video seorang lelaki dikatakan mirip wajahnya berpelukan sambil menari dan kemudian mencium pipi dan leher seorang wanita yang berpakaian seksi di sebuah kelab malam.

Gara-gara rakaman tersebut, peminat meluahkan rasa marah dan mahukan penjelasan daripada penyanyi berusia 22 tahun itu. Bukan hanya Ismail, malah ibu kepada penyanyi berkenaan turut menjadi mangsa kecaman pengguna laman sosial di media sosial.

Rata-rata mereka menyalahkan ibu Ismail iaitu Datin Suliza Salam, 57, yang didakwa tidak pandai menjaga anak selain memintanya menegur penyanyi berkenaan memandangkan ini bukan kali pertama dia terlibat dalam kontroversi.

Tidak mampu lagi berdiam diri, Suliza dilihat membalas komen biadab pengguna laman sosial yang disifatkan sebagai seronok mengutuk dan melemparkan fitnah terhadap dirinya dan keluarga.

Kata Suliza, hanya Allah mampu memberi keampunan dan mengubah perbuatan manusia dan bukannya menerusi kata-kata orang lain.

"Nak, kamu nanti belum tahu juga, kan? Mengata anak orang memang seronok. Pengakhiran hidup siapa-siapa belum tentu. Allah yang Maha Pengampun. Bukan kata-kata orang yang akan ubah dia atau sesiapa juga, tetapi Allah. Fahamkan itu ya," tuturnya.

Dalam pada itu, Suliza yang juga penyanyi era 1980-an, memberitahu dia menghargai segala teguran dan mendoakan pengguna laman sosial agar Allah menjaga aib mereka.

"Syukur Alhamdulillah. Terima kasih atas tunjuk ajar dan teguran. Semoga Allah melindungi dan merahmati kamu sekeluarga. Dijauhkan daripada segala aib dan musibah," ujarnya.

Sementara itu, pengguna laman sosial masih meluahkan rasa tidak puas hati dan meninggalkan komen sarkastik berhubung kontroversi melanda Ismail di Instagram Suliza.

"Nak bertanya, Mail dah kena rotan belum? Sudah-sudahlah back up anak, benda sangat jelas," komen pengguna laman sosial itu.

Usaha untuk mendapatkan penjelasan Ismail berhubung isu tersebut bagaimanapun tidak berjaya apabila panggilan dan mesej dihantar tidak berjawab.

Untuk makluman, ini bukan kali pertama nama penyanyi lagu 'Luar Biasa' itu mencetuskan kontroversi, malah pernah mencetuskan kemarahan peminat apabila pernah berpelukan dengan seorang rakan artis senior pada 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF AZIZ PADAM FOTO DI IG - BELLA MINTA JANGAN BUAT SPEKULASI

"Saya tak pasti mengenai perkara itu, tak mengapa, hak masing-masinglah. Lagi pun kita tak tahu foto-foto tersebut dipadam atau disembunyikan, jadi jangan cepat sangat kita berspekulasi.

"Saya cuma harap yang terbaik selepas ini," demikian kata isteri kepada penyanyi dan pelakon Aliff Aziz, Bella Astillah yang meminta semua pihak agar tidak membuat sebarang spekulasi mengenai 'ketiadaan' foto-fotonya di laman sosial Instagram (IG) milik suami.

Terdahulu, netizen mendakwa penyanyi lagu 'Sayang Sayang' yang berasal dari Singapura itu telah memadam kesemua foto Bella di laman IG miliknya.

Mengulas mengenai status dirinya dan suami, Bella berkata, dia hanya mahu meneruskan hidup positif serta tawakal dan berserah kepada Allah.

Klik untuk gambar besar

"Ini sahaja yang boleh saya katakan buat masa sekarang... Sebabnya, saya kini belum betul-betul bersedia nak menjawab soalan tentang rumah tangga," ujarnya.

Tambah Bella, dia lebih suka untuk menjalani kehidupan harian bersama anaknya, Mohamad Ayden Adrean, 2 dan memberikan tumpuan kepada perniagaan yang diusahakannya.

"Saya sibukkan diri dengan bisnes kolagen dan kuih raya dengan menyertai ekspo jualan di seluruh Malaysia. Untuk memastikan saya tidak berenggang dengan Ayden, saya bawa dia pergi berniaga sekali.

"Ya, saya 'happy' dengan cara hidup sekarang. Lagi pun saya tidak berseorangan sebab keluarga dan ramai di luar sana (pengikut IG) sentiasa memberikan kata-kata positif kepada saya," tuturnya.

www.myartis.com / Sumber & foto: Astro Gempak, Bella Astillah & Aliff Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANGIS KAK KM HADIAHKAN KERETA 'CASH' LEBIH RM100,000 - NORMAH DAMANHURI LUAH SYUKUR, TAK SANGKA

Perkongsian usahawan sensasi Kak KM atau nama sebenarnya Liana Rosli sering kali menerima kecaman dan baru-baru ini dia dihentam teruk selepas berkongsi video tepuk punggung.

Namun perkongsian Kak KM menerusi sebuah video kali ini nampaknya menerima pujian netizen apabila usahawan sensasi itu membuat kejutan kepada ibunya yang merupakan pelakon iaitu Normah Damanhuri.

Melihat pada video tersebut, Normah menangis sebak apabila Kak KM menghadiahkannya sebuah kereta jenis Honda yang dibeli secara tunai dengan harga lebih RM100,000. Normah yang pada mulanya mengadu wang simpanannya tidak mencukupi menangis apabila anaknya mengatakan akan membayar semuanya.

"Macam ini la, saya memang dah niat dah mak, kereta mak ini, saya hadiah untuk mak. Saya beli cash untuk mak. Ini ikhlas untuk mak, mak janganlah menangis. Apa la sangat, ini pun tak terbalas jasa mak," kata Kak KM.

Selepas mendengar kata-kata itu, Normah terus bangun dan menangis kerana terkejut dengan pemberian anaknya itu. Bagaimanapun, tidak dinyatakan kenderaan jenis apakah yang diberikan kepada pelakon berkenaan.

Klik untuk gambar besar

Dalam pada itu, Normah, 68, tidak henti melahirkan rasa syukur kerana tidak sangka menerima sebuah kereta daripada anaknya.

"Bersyukur sangat, mak tak sangka... mak ingat nak beli sendiri saja. Mana la tahu sayang (Kak KM) nak belikan kereta ini. Syukur sangat, Alhamdulillah. Nanti nak buat sujud syukur," ujarnya.

Rata-rata netizen memuji sifat pemurah Kak KM yang dikatakan tidak kedekut dengan ibunya biarpun kadang-kala perkongsiannya di laman sosial mengundang kecaman.

"Walaupun dia begini, tapi aku suka dia hormat mak dia... dia ratukan mak dia." - "Tak suka perangai gedik Kak KM, tapi respek sangat bab menghargai mak... semoga sentiasa istiqamah macam ini selalu. " - "Patutlah rezeki Kak KM sentiasa murah rupanya dahulukan ibunya. Alhamdulillah rasa terharu, saya minat Kak KM," komen beberapa netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA UGUT SIMBAH ASID - ELIZABETH TAN AKAN LAPOR POLIS

Bakal membuat laporan polis selepas menerima ugutan simbah asid menerusi Instagramnya oleh seorang wanita tidak dikenali, penyanyi Elizabeth Tan, 26, yang lebih mesra di sapa Lizzy, memberitahu wanita berkenaan membuat ugutan selepas mendapati kekasihnya kerap meninggalkan komen dalam Instagram penyanyi yang popular dengan lagu Police Entry itu.

"Lizzy ada satu peminat yang selalu komen di gambar-gambar Lizzy. Itu normal. Tetapi girlfriend (teman wanita) dia psiko. Dia menghantar mesej kepada Thira (pengurus) dan cakap: "awak ada skandal dengan teman lelaki saya? Tolong sekat (block) teman lelaki saya", jadi Thira pun sekat akaun lelaki itu.

"Lepas itu dia tanya lagi, kalau sekat block kenapa teman lelaki dia masih boleh komen dalam Instagram Lizzy? Apa? Tidak masuk akal? Kemudian dia cakap kepada Thira, minta majikan dia iaitu saya untuk sekat kekasihnya. Kalau tidak, dia akan simbah asid di muka Lizzy," kata Lizzy dalam sebuah video yang dimuatnaik dalam akaun Instagramnya semalam.

Disebabkan ugutan tersebut, pelakon filem 'Misteri Dilaila' itu akan membuat laporan polis dalam masa terdekat: "Saya akan buat laporan polis untuk keselamatan," katanya yang menerima komen dimana rata-rata peminatnya meluahkan rasa kesal dengan kejadian tersebut dan memintanya segera membuat laporan polis.

Klik untuk gambar besar

www.myartis.com / Sumber & foto: Kosmo & Instagram Elizabeth Tan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI SENARAI 12 FINALIS YANG AKAN BERENTAP DI AJL 37

Saingan peringkat separuh akhir Muzik-Muzik 37 (SFMM37) yang membabitkan 30 buah lagu telah pun berakhir apabila menyaksikan 12 finalis yang terpilih untuk bersaing pada peringkat akhir Anugerah Juara Lagu yang ke-37 (AJL 37) dengan mempertaruhkan lagu masing-masing bagi merebut gelaran Juara Lagu.

Pentas akhir AJL 37 akan berlangsung pada 12 Februari 2023 bertempat di Axiata Arena Bukit Jalil serta turut disiarkan secara siaran langsung menerusi TV3.

Berikut adalah senarai penuh finalis bersama lagu-lagu mereka yang layak ke pentas akhir AJL 37 bagi merebut gelaran utama iaitu Juara Lagu dan kategori-kategori lain yang dipertandingkan.

1. Anugerah Terindah

Penyanyi : Alif Satar

Lirik : Alif Satar, Shah Shamshiri & Romeo

Komposer : Alif Satar, Romeo, Tam Cobain & Efry Arwis

2. Debu

Penyanyi : Dayang Nurfaizah & Amir Masdi

Lirik : Mas Dewangga, Jova Devito, Firdaus Rahmat, Mike Chan, Karim Karam & Acap Salim

Komposer : Mas Dewangga, Jova Devito, Firdaus Rahmat, Mike Chan, Karim Karam & Acap Salim

 Klik untuk gambar besar

3. Korban

Penyanyi : Ernie Zakri

Lirik : Ernie Zakri

Komposer : Ernie Zakri

4. Bahagiakan Dia

Penyanyi : Liza Hanim & Shila Amzah

Lirik : Aliff Iskandar & Que Afiq

Komposer : Aliff Iskandar

5. Satu Malam Di Temasek

Penyanyi : Joe Flizzow & Sonaone

Lirik : Joe Flizzow & Sonaone

Komposer : Sonaone

6. Kembali Terang

Penyanyi : Marsha Milan

Lirik : Senna

Komposer : Senna & Ajin

7. Terus Hidup

Penyanyi : Aina Abdul

Lirik : Aina Abdul

Komposer : Aina Abdul

8. Nang

Penyanyi : Iman Troye

Lirik : Ezra Kong & A.Ramle

Komposer : Ezra Kong & A.Ramle

9. Sengsara

Penyanyi : Khai Bahar

Lirik : John Jeeves, Firdaus Rahmat & Omar K

Komposer : John Jeeves, Firdaus Rahmat & Omar K

10. Irama

Penyanyi : Shiha Zikir

Lirik : Iqie Hugh, Firdaus Rahmat & John Jeeves

Komposer : Iqie Hugh, Firdaus Rahmat & John Jeeves

11. Payung Pelangi

Penyanyi : Noki & Mk

Lirik : Noki & Mk

Komposer : Noki & Mk

12. Mainan

Penyanyi : Naim Daniel

Lirik : Arisz Ab Rahman

Komposer : Firdaus Rahmat, Omar K & Mas Dewanga

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS IDAYU AKUI KINI SEDANG KENALI HATI BUDI SESEORANG, TAK TOLAK JIKA BERJODOH

"Selama lebih 15 tahun hidup sendiri, saya akui terkejut dan tidak menyangka akhirnya pintu hati terbuka untuk mengenali seseorang. Perasaannya ibarat ketika mengenali lelaki pada zaman anak dara. Rasa menggigil nak jawab soalan ini.

"Selama ini saya tutup pintu hati untuk menerima pasangan baru walaupun banyak lelaki cuba mendekati. Pernah juga ada lelaki muda yang cuba untuk rapat tetapi jika saya okey, anak pula sebaliknya.

"Sebenarnya saya selalu berdoa agar dibukakan rezeki jodoh sebab sudah tiba masanya untuk saya ada teman," demikianlah kata penyanyi Mas Idayu, 50, yang mendedahkan dirinya kini sedang mengenali hati budi seseorang dan tidak menolak kemungkinan untuk membawa hubungan itu ke fasa lebih serius.

Mas Idayu berkata, buat masa ini dia belum bersedia untuk berkongsi mengenai identiti lelaki yang dikatakan turut bekerja dalam industri hiburan itu, sebaliknya akan berkongsi apabila tiba waktu sesuai.

Klik untuk gambar besar

Menurut Mas Idayu, dia tidak menyangka doa yang dipohon akhirnya dipertemukan dengan seseorang yang turut bekerja dalam industri hiburan.

"Saya tak sangka dia hadir dalam hidup saya walhal sebelum ini kami pernah beberapa kali bekerjasama. Tahun lalu ada yang cuba usik saya dengannya, tapi kami mula rapat tahun ini. Apa yang boleh saya katakan dia bukanlah selebriti.

"Kami juga sudah keluar berjumpa beberapa kali dan setakat ini hubungan berjalan dengan baik. Cuma apa yang minta doakan agar yang baik-baik saja, Insya-Allah," ujarnya.

Untuk makluman, Mas Idayu pernah berkahwin dengan pelakon Aman Graseka tetapi bercerai sekitar tahun 2006. Hasil perkahwinan itu mereka dikurniakan seorang anak perempuan bernama Nur Dayini Ashiqah yang kini sudah berusia 25 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ANAK-ANAK RITA JADI TUMPUAN ORANG ARAB, SIAP ADA NAK BELI!

Menerusi satu entri yang dimuantaik, pelakon Rita Rudaini telah mendedahkan bahawa kedua-dua anaknya yang turut serta bersamanya di Kota Makkah bagi mengerjakan umrah baru-baru ini sering menjadi tumpuan masyarakat di sana.

Bahkan, Rita atau nama penuhnya, Rita Rudaini Mokhtar, 43, berkata, kedua-dua anaknya itu acap kali didekati lelaki Arab kerana menyangkakan bahawa mereka berketurunan Arab.

"Depa ramai org suka kt sana... paling selalu kena tangkap peluk, Arjuna... org arab ingt anak arab... sampai mintak kt mommy nak beli... Ryan pon sama.. org tanya dia 'mak arab ke?' Jenis arab gelap...

"Alhamdulillah ramai syg n suka depa.....  ramai peminat kt sana... Ryan di minati pakistan  'challo beta'... #theAiritsjourney," tulis Rita di ruangan kapsyen.

Klik untuk gambar besar

Dalam entri tersebut, Rita turut berkongsi rakaman video anak-anaknya didatangi lelaki-lelaki Arab untuk bergambar bersama-sama mereka. Perkongsian itu kemudian menerima pelbagai respons dalam kalangan pengikutnya.

Rata-rata menyifatkan orang Arab memang cukup suka mendekati golongan kanak-kanak. Namun, ada juga beranggapan barangkali ia merupakan cubaan untuk memenangi hati Rita.

"Arab ni memang sukakan budak-budak. Kalau perhatikan ada sahaja budak-budak lalu, depa mai peluk dan sedekah duit." - "Suka kat mak dia sebenarnya, ambik hti anak dulu cewahh." - "Saje la tu sebab tengok mak dia lawa.. hehe," tulis sebahagian netizen.

Rita dan dua anaknya, Rayyan Rizqin, 10, dan Airit Qaqa Arjuna, 8, berlepas mengerjakan ibadah umrah pada 12 Disember lalu. Ia merupakan kali ketiga Rita mengerjakan umrah.

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUKA HATI DIALAH, KAU APAHAL? BINI AKU KOT?!..." - FAZLEY YAAKOB BIDAS NETIZEN KRITIK ISTERINYA TINDIK HIDUNG

"Cantik adik tapi nose piercing tak tahu nak komen. Untuk cantik ker? Anak dah ramai boleh pakai di telinga je kot, sorry," tulis pengguna berkenaan yang yang mengkritik penampilan isteri kepada penyanyi dan cef selebriti Datuk Fazley Yaakob, Datin Azrene Ahmad dimana dia menindik subang hidung.

Menerusi komen yang ditulis di hantaran Instagram Fazley, penampilan Azrene kurang digemari oleh warganet merujuk kepada statusnya sebagai seorang ibu empat cahaya mata itu.

Enggan berdiam diri, Fazley yang merupakan bekas peserta Gegar Vaganza musim kelapan (GV8) itu tampil membidas kecaman pengguna media sosial itu.

"Suka hati dialah. Kau apahal? Bini aku kot?! Dah pergi jauh-jauh jangan sibuk hal orang kat sini. Pergi sambut raya, diam-diam okey?" katanya.

Mengulas lanjut kecaman yang diterima berhubung penampilan isterinya, Fazley terpaksa tampil membalas semula komen berbaur biadab yang ditulis warganet.

Klik untuk gambar besar

"Kadang-kadang tak faham jenis manusia yang merasakan mereka ada hak untuk memberi komen sinis sebegini. Dont worry, saya tetap maafkan. Cuma, kali ni saya cuba membalas dengan cara kasar dan kurang adab pulak. Nak tengok apa reaksi empunya diri. Selalunya saya delete dan block terus. Tapi kali ni saya bagi peluang orang lain baca juga," ujarnya.

Tambah Fazley, melihat secara perspektif lebih luas, ramai dalam kalangan selebriti yang menjadi mangsa teguran netizen yang menulis dalam keadaan kurang beradab dan melampau.

"Bukan saya sahaja, tapi ramai di kalangan rakan selebriti yang terkena komen-komen; Pakailah tudung, tutuplah leher, jangan peluk pasangan, jangan senyum macam tu, awak islam ke, Eh mengandung terus lepas baru nikah, kenapa pegang anak macam tu, pakailah baju longgar sikit, makan pakai chopstik haram, dan ada juga saya ternampak komen, awak gemuk sangat dah sekarang?!

"Hahaha, hebat betul orang yang komen ni. Seolah-oleh mereka manusia paling sempurna dan selebriti penuh dengan kesilapan yang langsung tak boleh dimaafkan. Buat mereka yang terkena komen-komen begini, terus delete dan block... tak luak pun. Kalau share je terus macam saya share ni pun lagi bagus. Supaya mereka ini mendapat kasih sayang dan perhatian yang sangat mereka dahagakan," nasihatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - SEKITAR MAJLIS TAHNIK YUSOF LEONNE, ANAK KEDUA LISA & YUSRY

Gambar-gambar sekitar majlis tahnik Yusof Leonne, anak kedua Lisa Surihani dan Yusry Abdul Halim yang dilahirkan pada 23 April lalu.

Majlis yang berlangsung secara sederhana itu telah diadakan semalam di kediaman pasangan ini.

Untuk info, amalan tahnik dalam budaya Melayu dipanggil 'belah mulut'. Tahnik bermaksud menyapu kurma yang dihancurkan ke langit-langit bayi. Tujuan tahnik ini ialah agar bayi terlatih mengunyah makanan dan menguatkan untuk makan.

Lisa dan Yusry sebelum ini dikurniakan seorang anak perempuan bernama Yahaira Leanne yang dilahirkan pada 15 September 2015.

Klik untuk gambar besar

www.myartis.com / Foto: Lisa Surihani, Jovian Mandagie IG & Nina Sabrina Ismail IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"LANGGAR ADAB, TAKPELAH... YANG PENTING BENDA BAIK KITA CEPATKAN" - ERMA FATIMA

"ALHAMDULILLAH. Setahun lebih tunggu.. ada saja alasannya, PKP lah, itulah, inilah, jadi majlis semalam aku plan 3 hari sebelumnnya dan syukur settle.

"Walaupun dah langgar adab, takpelah. Yang penting benda baik kita cepatkan. Insyallah. #yeahhhdapatmenantu #untungdapatbesansempoi," tulis pengarah dan pelakon Erma Fatima yang menzahirkan perasaan syukur apabila dapat melaksanakan acara merisik untuk anak lelakinya meskipun hanya dalam talian, berikutan perlaksanaan Perintah Kawalan Pergerakan (PKP).

Erma menerusi laman Instagram telah memuat naik hantaran video sepanjang majlis merisik yang berlangsung baru-baru ini untuk tatapan peminat dan juga pengikutnya.

Klik untuk gambar besar

Meskipun Erma merasakan terdapat pelanggaran adab dan budaya dalam majlis merisik yang diadakan secara 'online' itu, namun pengarah drama 'Mok Cun' ini berkata dia hanya merasa bertanggungjawab untuk mempercepatkan urusan perkahwinan anaknya itu.

Sementara itu, turut hadir dalam majlis itu ialah bekas suami Erma, Bade Haji Azmi. Apa-apapun, tahniah diucapkan buat Erma yang bakal menerima menantu tidak lama lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TRAUMA PUTUS TUNANG - DAZRIN KAMARUDIN PILIH NIKAH TERUS

Hanya tinggal sehari lagi pelakon Dazrin Kamarudin, 29, bakal bertukar status menjadi suami kepada kekasihnya yang merupakan seorang ketua pramugari, Nur Fazulin Razali, 33.

Pasangan tersebut bakal diijabkabulkan dalam sebuah majlis pernikahan esok hari (6 Mei) di Hotel Avillion Legacy, Melaka.

Dazrin dan bakal isterinya itu memilih mengadakan majlis resepsi pertama di Hotel Equatorial Melaka pada 22 Julai. Resepsi kedua pada 23 Julai dijadualkan berlangsung di lokasi pernikahan mereka.

Dalam majlis yang akan diadakan itu, Dazrin memberi mas kahwin sebanyak RM500 kepada Fazulin. Manakala wang hantarannya pula dirahsiakan.

Ditanya mengenai perasaannya apabila bakal menjadi seorang suami dalam waktu terdekat ini, Dazrin mengakui bahawa perasaannya bercampur baur menghitung detik hari bahagianya.

Tanpa berselindung, pelakon yang popular dengan drama rantaian 'Adam & Hawa' itu memberitahu yang dia memilih untuk terus melangsungkan pernikahan tanpa majlis pertunangan kerana masih trauma dengan kejadian putus tunang sebelum ini.

Klik untuk gambar besar

"Memang benar saya tidak nafikan perkara itu. Saya masih trauma dengan peristiwa lampau, sebab itu terus sahaja melangsung pernikahan tanpa mengadakan majlis pertunangan.

"Jika difikirkan kembali, langkah itu lebih tepat kerana tidak membazir wang dan masa. Andai sudah bertemu dengan orang yang tepat dan sudah bersedia, lebih baik saya terus berkahwin.

"Selepas bersetuju untuk berkahwin, maknanya saya sudah bersedia untuk memikul tanggungjawab yang lebih berat. Jadi ya, saya sudah bersedia.

"Saya mengaku cukup berdebar. Ada juga rasa seperti tidak percaya saya sudah mahu berkahwin. Bagaimanapun, saya yakin inilah langkah terbesar dan terbaik yang pernah diambil dalam hidup," ujarnya.

Dalam pada itu, Dazrin berkata kesibukkan dirinya dan bakal isteri itu membuatkan mereka menyerahkan segala persiapan perkahwinan kepada ahli keluarga. Majlis perkahwinan pasangan ini akan diadakan sepenuhnya di negeri Melaka.

"Sebenarnya, seluruh persiapan majlis ini dilakukan oleh ahli keluarga saya. Jadi, saya memberi kepercayaan penuh terhadap mereka.

"Ini kerana kesibukan saya sebagai pelakon dan bakal isteri seorang ketua pramugari yang secara tidak langsung membataskan kami berdua untuk melakukan persiapan.

"Melaka menjadi pilihan kerana keluarga saya menetap di sana dan lebih mudah semuanya dilakukan di sebuah negeri sahaja.

"Pihak perempuan berasal dari Kuala Lumpur, tetapi ia bukan masalah kerana jaraknya tidak begitu jauh," jelasnya.

Dalam masa sama, kata Dazrin, dia tiada sebarang masalah mengenai usia bakal isteri yang lebih tua daripadanya.

"Perbezaan usia itu iaitu bakal isteri lebih tua daripada saya, ia hanyalah satu angka. Saya tidak memandang usia, sebaliknya melihat tentang keserasian yang wujud di antara kami berdua.

"Dia seorang wanita yang boleh dibawa berbincang, bijak dalam menguruskan masa dan paling penting sesuai dengan saya.

Mengenai perkembangan terkini, Dazrin berkata, empat hari selepas bernikah, dia akan terlibat dengan penggambaran drama 20 episod di bawah Skop Production.

"Empat hari selepas bernikah iaitu pada 10 Mei, saya sudah terlibat dengan penggambaran drama 20 episod di bawah Skop Production.

"Sebenarnya semakin dekat tarikh pernikahan, semakin banyak tawaran lakonan yang datang dan ada terpaksa ditolak. Saya anggap ia rezeki perkahwinan.

"Cuma saya tidak bercuti lama kerana sebagai pelakon, jika berehat panjang siapa pula hendak bagi wang. Barangkali selepas majlis persandingan selesai kelak, barulah saya akan bercuti.

Selepas berkahwin, Dazrin memberitahu yang dia tidak menghalang jika bakal isterinya itu mahu terus bekerja sebagai pramugari.

"Jika itu kehendaknya saya tidak akan melarang. Lagipun tugas dia cukup mulia iaitu membawa jemaah mengerjakan haji dan umrah. Saya cuma harapkan peminat dapat mendoakan kebahagiaan kami berdua," tuturnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SAMBUT HARI LAHIR ANAK MAID MACAM KELUARGA SENDIRI - EMMA MAEMBONG DIPUJI

"Happy birthday Intan sayang. Mima (nama panggilan) love u so much. ❤," tulis pelakon Emma Maembong pada sebuah video dan foto yang dimuatnaik olehnya dimana dia bersama seorang kanak-kanak perempuan dipercayai anak kepada pembandu rumahnya.

Melihat pada video tersebut, Emma melayan kanak-kanak itu dengan penuh kasih sayang apabila melakukan kejutan hari lahir buat kanak-kanak itu di sebuah taman permainan 'indoor'.

Emma turut menyediakan sepotong kek sebelum ditiup oleh kanak-kanak dipanggil Intan yang teruja menerima hadiah anak patung sempena hari jadinya. Emma turut memuat naik gambar bersamma kanak-kanak itu yang dilihat saling memegang tangan antara satu sama lain.

Klik untuk gambar besar

Perkongsian Emma itu mendapat pelbagai reaksi daripada netizen yang memuji pelakon itu sentiasa merendah diri kerana melayani anak pembantu rumahnya seperti ahli keluarga sendiri. Malah, ramai mengatakan pembantu rumahnya bertuah kerana mempunyai majikan yang baik hati seperti Emma serta tidak membezakan layanan.

Untuk makluman, Emma mendirikan rumah tangga dengan juruterbang, Muhammad Shazli Azhar pada 20 Februari 2020 dan dikurniakan seorang cahaya mata lelaki, Shariq Gabriel kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - IZREEN AZMINDA TERIMA KEJUTAN HARI LAHIR

"Terkejut terkejutttt kami!!! Berjaya ampa semua! Tq tq tq surprise birthday in advance!," demikian kata Izreen Azminda yang diberi kejutan awal oleh teman-temannya menjelang hari lahirnya yang jatuh pada hari ini (30 Ogos).

Izreen telah menyambut hari lahirnya yang ke-31 itu di Starbucks bersama teman baiknya.

"Hepi besday my love bff Izreen Azminda. Kami semua doakan ampa dapat kebahagiaan yang di impikan gitewww," ujar Rita pula di IGnya.

Selamat hari lahir Izreen!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SERINA REDZUAWAN KE MAHKAMAH SYARIAH UNTUK PROSES CERAI?

Kisah rumah tangga anak kepada Chef Wan, Serina Redzuawan telah kedengaran sejak pertengahan tahun lalu lagi dan kini kembali hangat diperkatakan lagi.

Terbaru, Serina atau lebih dikenali dengan gelaran Serina Chef Wan menjelaskan bahawa dia sudah pun pergi ke mahkamah syariah.

"Ooo…hal tu (pergi mahkamah syariah). Ya. Masih dalam rundingan. Nanti dah tiba waktu saya umumkan. Belum tahu lagi. Doakan yang terbaik," jelas Serina dalam menjawab soalan kepada Media Hiburan melalui Whatsapp.

Klik untuk gambar besar

Selain daripada itu, Serina dalam masa yang sama turut mengucapkan terima kasih kerana peminat sentiasa memberikannya sokongan dalam menghadapi hari mendatang.

Untuk makluman, Serina telah berkahwin dengan Gavin Edward O’luanaigh atau nama Islamnya Salahudin Ghafar pada tahun 2010. Hasil perkahwinan tersebut, pasangan ini telah dikurniakan dua orang cahaya mata iaitu Tristan Tareef dan Isabella Saffiya.

Kami pasti bila tiba masanya nanti, Serina akan menjelaskan situasi sebenar yang terjadi.

Sumber: Media hiburan

Foto: Serina Redzuawan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA ABBY ABADI HADIAHKAN MOTOSIKAL SEMPENA HARI LAHIR ANAK SULUNG

Anak sulung kepada pelakon Abby Abadi dan bekas suaminya, pelakon Norman Hakim iaitu Mohamed Danish Hakim kini sudah pun genap usia 18 tahun.

Mereka sekeluarga telah menyambut hari lahir Danish di restoran makan dengan mengenakan pakaian berwarna merah putih mengikut tema hari lahir.

Paling mencuri perhatian adalah hadiah yang diberikan Abby untuk anak lelaki iaitu sebuah motosikal sempena usianya yang menginjak 18 tahun.

Menerusi perkongsian foto dan video, dapat dilihat anak bujang Abby dan Norman itu berasa begitu teruja dan terus mencuba motosikal yang dihadiahkan kepadanya.

Klik untuk gambar besar

Abby telah menulis ucapan selamat hari lahir buat anak sulungnya dengan mendoakan agar Danish berjaya didunia dan akhir. Dia juga berterima kasih kerana Danish sentiasa menjadi anak yang baik dan menyenangkan hati.

"Love u Abang @danishhakimofficial. Semoga berjaya dunia akhirat. Terima Kasih Abang @danishhakimofficial menjadi anak yg baik & mendengar kata. Dan Terima Kasih juga sayang adik2 Abang semua tanpa batas

"Momen paling indah 24/3/2021. Walaupun mungkin kecil pada org lain tapi besar ertinya pada kami & @danishhakimofficial. Walaupun motor je pun, bersyukur ye Abang.. Nanti ALLAH tambah lagi

"Terima Kasih ALLAH utk nikmat anak2 yg mendengar kata & nikmat kasih sayang yg KAU rezekikan pada kami. Pegang hati2 kami utk terus bergelar hambaMU yg sebenar2 hamba hingga akhir nyawa.. Amin," tulis Abby.

Selain itu, Danish juga sempat memuat naik motosikal barunya dengan mengucapkan terima kasih kepada seluruh ahli keluarga kerana menyambut hari jadinya dan berasa terharu kerana memberikan hadiah yang tidak terjangka.

"Baru je plan nak kumpul duit & beli sendiri, tahu2 je harini ALLAH bagi depan mata terus.. Betul2 ikut my main favourite colour pulak tu. Syukur Alhamdulillah. Terima kasih banyak2 Mama Abah. Terima kasih banyak2 seluruh ahli keluarga Sakinah Mawaddah Wa Rahmah ku.

"Wuuuu Adidas boots. Syukur Alhamdulillah. Terima kasih banyak2 Dania. Terima kasih banyak2 juga seluruh ahli keluarga Sakinah Mawaddah Wa Rahmah ku.

"G-Shock Black & Red huhuHuuu. Syukur Alhamdulillah. Terima kasih banyak2 Mummy (Papa sekali kan?). Terima kasih juga seluruh ahli Keluarga Sakinah Mawaddah Wa Rahmah ku.

"Yee sah, memang #DanishTurns18 harinii (*dimamah usia). Happy birthday to my dearself, semoga dikau (wahai diri sendiri) dapat mencapai segala angan2,impian serta cita2 untuk menjadi seorang Huffaz, Usahawan & juga Atlet yang terbaik dunia akhirat dan lain2 InsyaAllah Aamiin YRA.

"Syukur Alhamdulillah untuk nikmat yang tak terkira ini... Terima kasih banyak2 keluarga Sakinah Mawaddah Wa Rahmah ku untuk segalanya. Terima kasih juga korang semua untuk doa baik2 yang tak putus2.

"Ok done for #DanishTurns18 (*dimamah usia ) ft. #MemeySuhaizaTurns33 for these 2 days. Will back to duty again starting from tomorrow. Goodnight. Jumpa esok2 mates. Assalamualaikum. Terima kasih untuk doa2 baik serta kasih sayang dari kalian , much appreciation #SyukurAlhamdulillah #DHSayangSemua," kata Danish pula dalam beberapa entri yang dimuat naik.

Untuk makluman, setelah Abby dan Norman berpisah, keduanya sudah pun mendirikan rumah tangga lagi dengan pasangan masing-masing namun hubungan kekeluargaan tetap erat dan tiada permusuhan walaupun sudah berpisah.

www.myartis.com / Sumber & foto: Oh My Media, Instagram Abby Abadi & Mohamed Danish Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH BERCERAI 9 JULAI LALU - SHARNAAZ & NABILA BERMAAFAN, TIADA DENDAM

Setelah sekian lama, akhirnya rumah tangga Sharnaaz Ahmad dan Noor Nabila bertemu titik nokah apabila pasangan itu disahkan bercerai pada 9 Julai lalu secara hakam di Mahkamah Rendah Syariah Wilayah Persekutuan.

Hanya mampu bertahan tiga tahun, Nabila yang mengesahkan perkara itu berkata keputusan untuk berpisah itu dibuat dengan hati terbuka daripada kedua-dua belah pihak dan menganggap jodoh mereka sudah tiada jodoh.

"Saya syukur proses ini berjalan dalam keadaan saya dan Sharnaaz dalam hubungan yang baik. Jadi kita terima dengan hati terbuka dan akur ketentuan Allah SWT. Kami anggap apa yang berlaku jodoh tak panjang dan tak pernah fikir jodoh kami sampai di sini saja. Lagipun mana ada orang kahwin nak bercerai.

"Kami berdua berharap boleh bekerjasama dengan baik untuk besarkan anak tunggal, Jebat Jayden. Itu yang paling penting. Jayden tak perlu terkesan dengan apa yang terjadi antara kami. Kalau kami berdua boleh uruskan dengan baik, InshaAllah. Saya akan cuba apa terbaik untuk anak saya," jelasnya.

Dalam pada itu, Nabila berkata dia tidak bermusuh dengan Sharnaaz sebaliknya mereka kini berkawan dan saling bertukar serta berterima kasih kepada bekas suaminya itu kerana membantunya menjadi ibu yang terbaik: "Kami berkawan dan banyak berborak bertukar pendapat dengannya. Kami tak bermusuh. Ketika Sharnaaz datang jumpa anak, saya akan duduk sekali dan melayan seperti kawan.

Klik untuk gambar besar

"Saya cuba jadi ibu yang terbaik dan ingin berterima kasih kepada Sharnaaz. Saya juga masih dalam proses nak belajar apa yang terbaik untuk anak saya. Maklumlah ini anak pertama, jadi banyak yang saya tak tahu," katanya.

Nabila turut memuji Sharnaaz seorang bapa yang bertanggungjawab dan kerap datang untuk bertemu anak mereka, Jebat Jadyen: "Sharnaaz seorang ayah yang bagus. Hari-hari dia datang luangkan masa dengan Jayden. Itupun sudah buat saya sangat gembira. Yelah siapa lagi nak sayang anak kita betul-betul kalau bukan kami berdua," ujarnya.

Semenetara itu, Sharnaaz menerusi laman Instagram miliknya berkata, dia tidak berdendam malah mereka sepakat memilih untuk mengikut haluan masing-masing dengan cara baik: "Ya memang saya dan Nabila dah pun berpisah secara hakam pada 9 Julai lalu. Tetapi alhamdulillah saya dan Nabila tak ada masalah. Kami berkawan cara baik, berpisah pun cara baik.

"Kami pun dah bermaafan. Jodoh itu semua rahsia Allah. Saya tidak berdendam, sama juga di pihak Nabila. Ini semua ketentuan Allah, tidak ada yang kahwin nak berpisah. Kita manusia tapi Allah merancang. Mungkin saya bukan suami terbaik dan bagus tapi satu ja saya akan menjadi seorang bapa yang baik pada anak saya, Jebat Jayden," tuturnya menerusi Instagram TV.

Tambah pelakon filem 'Polis Evo 3' itu yang penting sekarang adalah untuk membesarkan anak lelaki mereka bersama: "Keutamaan saya dan Nabila sama iaitu untuk membesarkan dan memberi yang terbaik pada Jebat. Saya takkan pernah bagi Jebat rasa kehilangan bapa. Walau sibuk atau sakit macam mana pun saya akan cuba untuk bertemu dengan Jebat di rumah Nabila.

"Dah bertahun kami hidup macam ni, lebih elok berpisah dan mencari jalan masing-masing untuk kebaikan bersama. Yang penting takda gaduh. Alhamdulillah saya dapat perlepasan daripada Nabila untuk berjumpa dengan Jebat bila-bila masa sahaja. Insya-Allah saya akan ada untuk Jebat sampai hujung nyawa," katanya lagi.

Dalam pada itu, Sharnaaz atau nama penuhnya Sharnaaz Ahmad Basir Ahmad menyatakan dia tidak ingin memikirkan soal pengganti buat masa sekarang: "Jangan tanya saya bila nak ada pengganti. Saya tak nak fikir pasal tu yang penting saya ada anak saya. Dah cukup," ujar Sharnaaz.

Selepas pasangan itu gagal mencari kesepakatan, mahkamah menerusi Seksyen 47 (14) dan Seksyen 48 Akta Undang-Undang Keluarga Islam (Wilayah-Wilayah Persekutuan) 1984 mempunyai kuasa melantik dalam kalangan saudara-mara terdekat kedua-dua pihak iaitu dua penimbang tara (hakam) yang mempunyai maklumat berkaitan isu rumah tangga pemohon dan defendan.

Untuk makluman, Sharnaaz dan Nabila berkahwin pada 31 Mac 2017 dan hasil perkahwinan mereka dikurniakan seorang anak lelaki, Jebat Jayden yang bakal menginjak usia dua tahun Ogos ini. Pada September tahun lalu, Nabila memfailkan perceraian terhadap Sharnaaz namun pelakon drama 'Suamiku Encik Sotong' itu menolak permohonan cerai tersebut.

Mahkamah mengarahkan kedua-dua pihak melantik wakil Jawatankuasa Pendamai (JKP) dalam kes tersebut. Sharnaaz kemudiannya memfailkan permohonan nusyuz terhadap isterinya namun pasangan itu dilihat berbaik-baik semula baru-baru ini.

www.myartis.com / Sumber: Harian Metro, Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - HAFEEZ MIKAIL KINI SAH SUAMI NOOR AZIRA

Pada Sabtu lalu, pelakon Hafeez Mikail telah selamat melangsungkan pernikahan bersama Noor Azira Azman dengan sekali lafaz dalam majlis pernikahan yang diadakan di Changkat Telang, Hulu Langat.

Pada majlis tersebut, Hafiz atau nama sebenarnya Muhd Hafiz Muhd Zaki, 31, dilihat sebak menangis sambil bersalaman dengan bapanya yang berada disisinya, sejurus selepas melafazkan akad nikah.

Sementara itu, Azira, 27, menerima mas kahwin sebanyak RM300 daripada pengantin lelaki. Kedua-dua mempelai dilihat menggayakan busana pengantin yang berkonsepkan Jawa.

Pada 24 Disember tahun lalu, pelakon drama 'Hatimu Sedingin Salju' itu dan pasangannya telah mengikat tali pertunangan selepas berkenalan selama setahun.

"Dia sangat memahami kerjaya saya dan tidak pernah menyusahkan. Malah keluarga juga dapat menerima saya dengan baik. Saya sudah pesan kepada dia supaya bersedia dari segi mental kerana selepas ini pasti akan terdedah dengan netizen. Ada sahaja yang tidak kena nanti akan mendapat kritikan. Ia juga mungkin melibatkan keluarga saya dan dia," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIKAHAN KALI KE-2 - SAERAH BELUM SEDIA KONGSI TARIKHNYA

"Tarikh itu biarlah rahsia," demikian kata penyanyi Siti Saerah, 34, yang memilih untuk merahsiakn dahulu tarikh pernikahan kali kedua dengan jejaka pilihan hati yang juga kenalan lamanya, Mohd Sharidan Johari, 31.

Saerah yang belum bersedia berkongsi tarikh rasmi perkahwinan mereka itu meluahkan rasa syukur apabila proses pertemuan kali pertama keluarga kedua pihak berjalan lancar.

"Apa yang pasti, proses pertemuan untuk mengenali hati budi antara kedua belah pihak yang berlangsung semalam berjalan lancar dan kami sepakat memilih tarikh pernikahan.

"Sampai masanya nanti saya akan maklumkan tarikh bahagia kami. Doakan semua berjalan lancar,' katanya.

Adik kepada penyanyi Datuk Siti Nurhaliza itu sebelum ini mengakui hatinya kembali berbunga selepas bertemu kembali dengan Sharidan setahun lalu. Difahamkan, mereka mula kenal sejak 2009.

Klik untuk gambar besar

Ujar Saerah, selepas bergelar ibu tunggal hampir empat tahun dia sedar perlukan teman hidup bagi memberikan kata-kata semangat dalam apa jua keadaan.

"Pendek kata, saya memang kena ada pasangan. Lagipun sekarang dia membantu saya dalam menguruskan kerjaya seni. Jadi, mahu atau tidak dia memang sentiasa bersama.

"Saya anggap pertemuan bersamanya sudah ditakdirkan dan dia terima status saya sebagai ibu tunggal. Tambah pula dia mudah mesra dan anak pun rapat dengannya," tuturnya.

Hasil perkongsian hidup dengan Saiful Anuar Ahmad Shafie pada 27 Oktober 2010, mereka mempunyai tiga anak, Ummi Umairah, 7, Ahmad Daiyan, 6, dan Ahmad Aisy, 4.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TERKILAN GAGAL MENGUNDI - HANIS & HAIRUL AKUI 'TERIKAT'

"Memang patutnya tiada alasan pun. Cuma, kami tiada tarikh lain lagi berikutan komitmen yang sudah pun dijanjikan. Susah untuk menukar penggambaran ke tarikh baharu kerana kami enggan menyusahkan pihak lain.

"Kalau diikutkan, inilah kali kedua saya mengundi, begitu juga dengan suami. Namun tiada rezeki kami kali ini kerana tarikhnya bertembung dengan penggambaran yang sudah dijanjikan lebih awal.

"Kami berjanji akan mengundi pada masa akan datang. Ia adalah tanggungjawab semua rakyat Malaysia yang layak berbuat demikian.

"Sebab itu sampai ke hari ini kami berasa terkilan. Semuanya atas khilaf sendiri," kata pelakon Hanis Zalikha yang memberitahu pada hari pembuangan undi, beliau dan suami, Hairul Azreen terikat dengan penggambaran iklan.

Klik untuk gambar besar

Pasangan selebriti itu mengakui ralat tidak dapat menunaikan tanggungjawab membuang undi pada Pilihan Raya Umum ke-14 (PRU14), baru-baru ini.

Kebetulan, katanya, itulah saja tarikh yang membolehkan mereka berdua berbuat demikian kerana selepas PRU-14, Hairul terbabit dengan penggambaran filem, Paskal, di luar ibu kota.

Terdahulu, kedua-dua pelakon terbabit menjadi perhatian netizen yang menyindir mereka gara-gara tidak berkongsi gambar pengalaman mengundi, seperti biasa dilakukan orang lain, pada hari pilihan raya yang berlangsung 9 Mei lalu.

Netizen mendakwa, pasangan terbabit tidak menjalankan tanggungjawab mereka sebagai rakyat, sedangkan Hairul sendiri menonjolkan jati diri sebagai anak Malaysia apabila membintangi filem mengenai pasukan keselamatan.

Terbaru, Hairul yang sebelum ini menjayakan filem Qhaliq sebagai anggota bomba, kini menjadi antara tunjang naskhah yang berkisar pada anggota elit Pasukan Khas Laut (PASKAL), Tentera Laut Diraja Malaysia (TLDM).

Diarahkan oleh Adrian Tan, filem yang menjalani penggambaran di Lumut, Perak; Semporna, Sabah; dan Maghribi itu turut menampilkan pelakon seperti Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G dan Jasmine Suraya Chin.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK KELIMA JAMAL ABDILLAH SELAMAT DILAHIRKAN

Penyanyi Datuk Jamal Abdillah hari ini telah menyambut kelahiran cahaya mata kelimanya pada jam 2.27 petang selepas isterinya, Datin Zai Izzati Khiruddin selamat melahirkan bayi lelaki yang diberi nama Iskandar Rayyan Yamani di sebuah pusat perubatan di Sahah Alam.

Jamal menerusi mesej kiriman WhatsApp memaklumkan, isteri baik-baik sahaja dan anak lelakinya ini dalam keadaan sihat apabila dilahirkan dengan berat 2.84 kilogram, lebar 52 sentimeter dan lilitan kepala 33 sentimeter.

"Kami semua dah bersedia dari awal. Nampaknya, bayi pun tiada cacat apa-apa dan dalam keadaan sihat. Begitu juga isteri baik-baik saja. Syukur, Alhamdulillah. Kepada semua yang memberi ucapan tahniah dan doa, saya dan isteri mengucapkan terima kasih," katanya.

Sebelum ini, Jamal berkata isterinya sepatutnya bersalin pada 28 Februari, namun dipercepatkan kepada hari ini kerana tarikhnya yang cantik.

Klik untuk gambar besar

Untuk makluman, Iskandar Rayyan Yamani merupakan anak ketiga hasil perkongsian hidup Jamal dengan isterinya yang mendirikan rumah tangga pada 6 April 2017. Ini merupakan perkahwinan keempat buat Jamal.

Anak pertamanya dengan Zai iaitu Nur Azura Yamani, kini berusia tiga tahun, lahir pada 10.10.2019. Manakala anak kedua, El Isaac Yamani atau Zack, 2, pula lahir pada 11.11.2020.

Jamal turut memiliki dua anak hasil perkahwinan terdahulu iaitu Osama Yamani, 20, dan Ahmad Zaki Yamani, 16.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL SAMBUNG PENGAJIAN DI PERINGKAT SARJANA - FIZO OMAR TERUJA

Sebelum ini, ramai artis kita yang sambung pengajian antaranya Zed Zaidi, Tomok, Aril dan Hazama. Kini giliran Fizo pula menyambung pengajiannya di peringkat Sarjana serta bakal meneruskan pengajiannya ke peringkat Doktor Falsafah.

Fizo berazam ingin menjadi pakar dalam bidang media sosial dan pengiklanan.

"Beberapa bulan lepas saya mendapat tawaran dari UUM untuk menyambung pengajian sarjana sains pengurusan mod penyelidikan dan thesis saya mengenai media sosial dan pengiklanan.

"Pengajian ini akan mengambil masa selama 4 tahun dan saya akan buat terus PhD. Apa yang saya belajar ini akan saya applikasikannya kepada bisnes dan kerjaya yang saya ceburi," ujar Fizo dipetik sebagai berkata.

Dia yang sebelum ini pernah mempunyai latar belakang dalam bidang kejuruteraan awam berkata ingin mempelbagaikan ilmu yang ada serta mahu berkongsi ilmu dengan masyarakat apabila tamat pengajian kelak.

Bagaimanapun, dia menjelaskan keluarga dan isteri banyak memberikan sokongan, motivasi dan dorongan untuknya berjaya.

"Saya mempunyai latar belakang kejuruteraan awam dan sekarang ini saya lebih kepada menjadi seorang 'speaker' dan apa yang saya pelajari banyak yang berkait rapat.

"Banyak yang memberikan dorongan kepada saya termasuklah isteri, keluarga, pekerja-pekerja saya dan mereka semua menyokong untuk saya meneruskan pembelajaran ini," kata Fizo yang akan cuba untuk menghabiskan selama 4 tahun tempoh pengajiannya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MICHELLE WEE (MELODI) KAHWIN 20-11-2011

Ini berita terkini yang baru kami terima... Michelle Wee, wartawan Melodi TV3 dikhabarkan bakal melangsungkan perkahwinan dengan Deqwan Remaja, atau nama sebenarnya Tengku Naharuddin pada 20 November ini.

Semuanya bermula apabila Deqwan dan Michelle dikatakan ada meluahkan hajat untuk berkahwin itu pada bulan November kepada sebuah media. Malah kad kahwin mereka juga sudah diedarkan kepada rakan taulan dan tertera huruf D & M.

Kad kahwin Michelle dan Deqwan
Klik untuk imej besar...

Untuk info, Deqwan adalah lelaki yang digosipkan berpeluk dengan Michelle selepas wartawan itu putus cinta dengan seorang lelaki yang mungkin bukan Islam. Gambar-gambar 'peluk' mereka tersebar seanterio alam apabila ada pihak yang mahu melepaskan geram terhadap Michelle yang sering 'menerjah' artis-artis melalui rancangan Melodi.

Apa-apapun, tahniah diucapkan buat Michelle dan selamat memasuki alam baru sebagai seorang Muslim. Moga selepas ini Michelle akan berbahagia dan mendapat taufik dan hidayah daripada Allah SWT. Amin..!

Gambar kenangan Michelle dan Deqwan...

* Anda adalah pelawat terawal yang membaca berita ini. Terima kasih kerana melawat myartis!


BELI DUA KATIL WARNA BIRU & PINK - ELLY MAZLEIN BAKAL LAHIRKAN BABY BOY?

"Alhamdulillah katil Manja & baby dah 50% siap. Tunggu hasilnya nnti ya Tq @impian_home love sangat," itulah tulis penyanyi, pelakon dan pengacara Elly Mazlein yang berkongsi sekeping foto yang memaparkan dua buah katil yang ditempah khas bagi kegunaan bayi yang bakal lahir serta anak perempuannya, Putri Sara Sefhia.

Elly atau lebih mesra disapa Kak Lina Pom Pom yang kini sedang berbadan dua dilihat sudah mulai membuat persiapan bagi menyambut ahli baru dalam keluarganya tidak lama lagi.

Foto yang dimuat naik Elly menerusi laman Instagram itu telag mencuri perhatian ramai. Ini pelakon drama bersiri 'Kampung People' ini dilihat menempah dua buah katil berwarna biru dan merah jambu.

Melihat di ruangan komen, ada warganet yang tidak sabar menantikan bayi yang bakal lahir selain ada juga yang berteka-teki mengenai jantina bayi yang dikandung.

Klik untuk gambar besar

"Baby boy keeee" - "Wahh boboy nanti, kedai perabot mana ni kakak lina" - "Macam baby boy je..." - "Awww baby boy ke," teka beberapa peminat.

Untuk makluman, Elly atau nama sebenarnya Sharifah Aida Mazlina Syed Hanafi pernah berkahwin dengan pengarah, Azmi Hatta pada 2014, namun bercerai pada 2015 ketika hamil empat bulan. Mereka dikurniakan seorang cahaya perempuan, Putri Sara Sefhia yang kini mencecah usia lima tahun.

Selepas itu, Elly mendirikan rumah tangga bersama suaminya, Mohamad Azlan Che Noh pada Januari 2020 dan disahkan hamil anak kedua pada April lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADYA SYAHERA & SUAMI BAKAL BERSANDING 'BERTIGA' MEI DEPAN

Pelakon yang popular menerusi watak Bella dalam drama 'Dia Semanis Honey', Nadya Syahera, 24, dan suaminya, Fizul Nawi, 25, bakal bersanding 'bertiga' pada Mei depan.

Ini kerana Nadya yang kini sedang hamil 7 bulan itu dijangkakan bakal melahirkan anak sulungnya pada bulan April ini.

Untuk makluman, Nadya yang juga pelakon drama bersiri popular 'Abang Bomba I Love You' itu bernikah dengan Fizul tahun lalu selepas berkenalan menerusi Facebook. Selepas serasi antara satu sama lain, mereka segera melangsungkan pernikahan bagi mengelak fitnah apabila sering keluar dan bercuti bersama-sama.

Klik untuk gambar besar

"Nampak gayanya kami akan bersanding bertiga nanti. Pada majlis persandingan itu nanti akan turut diadakan majlis cukur jambul anak kami," ujar Nadya.

Menurut pelakon ini, menerusi imbasan yang dilakukan dia bakal melahirkan bayi perempuan. Nadya berkata, dia dan suami tidak mahu merahsiakan jantina bayi, malah sangat teruja apabila sudah mengetahui jantina zuriat sulung mereka itu.

"Tiada apa yang nak kami rahsiakan. Apa yang penting saya dan bayi yang dikandung ini sihat. Pada awal kehamilan saya mengalami muntah-muntah dan tidak boleh makan nasi serta ayam. Saya menggantikannya dengan mi, kuetiau atau roti.

"Apabila kandungan memasuki bulan keempat, alahan semakin kurang tetapi saya suka makan aiskrim pula. Setiap hari mesti nak aiskrim, kalau tak dapat rasa tidak senang duduk. Tak kisahlah apa jenis aiskrim pun," katanya.

Difahamkan, Nadya yang tinggal di Shah Alam akan bersalin di pusat perubatan swasta di sana. Dia akan dijaga ibunya yang datang dari Kedah dan turut mengupah bidan untuk menjaganya dengan bayi.

Kata Nadya lagi, majlis persandingan mereka akan diadakan pada 20 Mei ini di Kedah, manakala di sebelah keluarga Fizul pula selepas Aidilfitri nanti di Kelantan.

"Pada Julai ini pula, kami akan mengadakan majlis sama di Kuala Lumpur dengan menjemput rakan artis dan kenalan kami. Pastinya ketiga-tiga majlis itu akan menjadi kenangan yang amat istimewa kerana kami bersanding bertiga," jelasnya.

Dalam keadaan kandungannya yang semakin sarat, Nadya juga kelihatan berseri-seri.

"Sebelum hamil saya malas nak 'bersiap' kecuali jika saya nak berlakon atau pergi ke acara hiburan tetapi sejak hamil, saya gemar bersolek.

"Kata orang tua-tua, kalau hamilkan anak perempuan, si ibu suka bergaya dan sebaliknya jika anak dalam kandungan lelaki," katanya sambil ketawa.

Buat masa sekarang, Nadya berehat seketika daripada lakonan dan akan aktif semula selepas dia bersalin nanti.

"Selepas Abang Bomba I Love You, saya berlakon teater dan membuat pengacaraan," tuturnya

Sumber: Harian Metro

Foto: Harian Metro & Nadya Syahera IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RUHAINIES MAHU JAGA PRIVASI, NAFI KONGKONG KEKASIH

"Saya percayakan dia. Jadi, tidak ada isu saya takut dia dirampas atau cemburu. Kalau nak tahu, sekarang pun ramai saja wanita yang menghantar mesej peribadi (DM) di Instagram. Dia juga tunjukkan kepada saya satu persatu mesej mereka. Saya tak pernah minta pun, tapi dia secara sukarela yang berikan telefon bimbit untuk saya periksa.

"Malah, dia juga memberikan kata laluan Instagram miliknya untuk diakses. Mungkin orang akan fikir saya mengongkong, tapi dia yang benarkan saya berbuat sedemikian. Malah, kalau nak tahu, sepanjang perhubungan kami ini belum pernah bergaduh disebabkan perempuan.

"Saya belum terbuka nak dedahkan identiti kekasih. Siapa yang tahu, tahu lah. Kalau boleh, saya nak menjaga privasi dirinya. Apatah lagi dia ahli perniagaan, jadi tidak sesuai untuk masuk dalam bidang glamor ini. Cukuplah saya seorang dulu.

"Kalau sudah berkahwin nanti, baru boleh. Kalau saya perkenalkan sekarang, kasihan kepada dia yang tiba-tiba saja akan menjadi perhatian," ujar pelakon Ruhainies yang belum bersedia mendedahkan identiti kekasihnya yang juga ahli perniagaan dikenali sebagai Mr E.

Klik untuk gambar besar

Ruhainies, 27, atau nama sebenarnya Nur Ruhainies Farehah Zainul Ilyas berkata, dia akan memperkenalkan kekasihnya menetap di London dan sudah dua tahun menjalinkan hubungan cinta dengannya itu kepada umum apabila mereka mahu berkahwin kelak.

Menurut Ruhainies, tindakannya itu bukan tanda bimbang kekasih dirampas orang, tetapi lebih kepada menjaga keharmonian bersama. Pada masa sama, Ruhainies mendedahkan terdapat beberapa artis wanita yang mengikuti kekasihnya itu di Instagram: "Saya tak nak fikir negatif. Mungkin mereka 'follow' sebab nak ambil tahu siapa kekasih saya ini," katanya.

Ditanya mengenai perancangan berkahwin, Ruhainies yang juga pelakon 'Jejak Karmila' menyerahkan perkara itu kepada ketentuan Allah SWT: "Kalau bercakap soal bersedia kahwin atau tidak, bagi saya tiada siapa yang akan bersedia sebab masing-masing ingin kesempurnaan dalam perkahwinan. Tapi, kalau nak tunggu bersedia atau tak, sampai bila nak kahwin kan?

"Saya hanya ikut aturan ditetapkan. Pada masa sama, tidak mahu lama sangat. Insya-Allah, kalau majlis kakak saya, Risteena sudah selesai, baru boleh fikir giliran saya pula. Diakui perancangan ke arah itu sudah ada. Perhubungan ini bukan main-main. Kami serius untuk membawa hubungan ini ke fasa seterusnya," tuturnya.

Ruhainies juga menjelaskan, kekasihnya tidak pernah mendesak untuk mereka mempercepatkan majlis perkahwinan: "Dia seorang yang 'cool' dan tenang saja. Dia tahu saya seorang yang fokus pada kerjaya, jadi dia tidak pernah memaksa malah jauh sekali mendesak.

"Dia ikut saya, tapi katanya jangan lambat sangat. Kalau saya kata kahwin esok, dia okey saja. Dia juga tidak pernah memberikan jangka masa. Segalanya diserahkan pada saya. Dalam erti kata lain, tidak perlu tergesa-gesa," katanya.

www.myartis.com / Sumber & foto: Harian Metro & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR SANA SINI - ABBY ABADI KINI BERPURDAH?

Gambar sekitar protes Di Sogo, Kuala Lumpur mengenai perihal Kenaikan harga barang baru-baru ini. Turut kelihatan di dalam protes tersebut ialah Abby Abadi dan seorang lelaki yang dipercayai suaminya.

Namun Abby dilihat memakai purdah... mungkin bagi mengelakkan wajahnya dirakam lensa kamera atau dia kini memang sudah berpurdah. Allahulam.

Jom tengok!

Klik gambar untuk imej besar...

Photo kredit: MIK


SABHI SADDI SELAMAT JALANI PEMBEDAHAN

Jika tidak dibedah, penyakit akan bertambah serius kerana doktor mendapati beberapa urat saraf pada bahagian bawah tulang belakang Sabhi Saddi bengkak. Kesannya, ia telah menyebabkan penyanyi itu sukar berjalan selain kaki sentiasa berasa panas akibat peredaran darah yang tidak lancar.

Seterusnya, Sabhi Saddi mengambil keputusan untuk dibedah. Pembedahan bahagian tulang belakangnya itu yang diakibatkan cakera gelincir (slip disc) itu akhirnya berjaya dilakukan di Pusat Perubatan Sunway, Petaling jaya pada Isnin lalu.

"Menerusi keputusan imbasan MRI (Magnetic Resonance Imaging) yang dilakukan doktor mendapati beberapa urat saraf pada bahagian bawah tulang belakang saya bengkak.

"Doktor terpaksa menjalankan pembedahan bagi mengelakkan keadaan lebih serius dan Alhamdulillah keadaan saya kini beransur pulih," katanya dipetik sebagai berkata.

"Slip disc berlaku apabila bulatan tisu penghubung di sekitar cakera rosak. Ini menyebabkan bahagian lembut, seperti gel bahagian cakera membengkak dan menonjol keluar.

"Saya sukar untuk bergerak dan terpaksa meniarap akibat kesakitan," tambah penyanyi yang popular melalui lagu 'Nadiku' itu.

Kata penyanyi itu lagi, dia tidak dapat bayangkan jika dia biarkan keadaan itu berlarutan dan bernasib baik bergegas ke hospital untuk mendapatkan rawatan.

"Saya sendiri sudah serik untuk terlalu bergiat aktif dalam bidang sukan dan hanya akan melakukan senaman ringan yang dibenarkan oleh pihak hospital sahaja," katanya kepada media.

Untuk maklumat, Sabhi kini telah dibenarkan pulang ke rumah untuk berehat selama dua minggu dan terpaksa mengenakan pad sokongan pada badannya bagi membetulkan tulang belakangnya yang tercedera.

"Mujur ada isteri yang sentiasa menjaga saya 24 jam sehari dan dia banyak membantu dalam proses pemulihan ini. Alhamdulillah keadaan saya sudah semakin pulih," katanya yang akan menjalani penggambaran sebuah drama bersiri 13 episod untuk siaran TV Al-Hijrah tidak lama lagi.


VIDEO MENANGIS & AYAT LUAHAN CETUS TANDA TANYA - EINA AZMAN 'PATAH HATI'?

Menerusi video tular yang dikongsikan TikTok baru-baru ini, pelakon Datin Paduka Eina Azman dipercayai sedang menangis.

Perkongsian tersebut menjadi perhatian lebih-lebih lagi ia turut disertakan dengan emoji 'hati' berwarna putih pada bahagian mata dan emoji 'patah hati' dibawahnya.

Selain itu, Eina juga memuat naik ayat petikan mengenai luahan rasa tidak dihargai selepas hadir dalam kehidupan seseorang.

Bagaimanapun, tidak dapat dipastikan sama ada akaun TikTok tersebut adalah milik Eina atau peminatnya.

Sementara itu, diruangan komen, rata-rata netizen meluahkan rasa bimbang serta membuat spekulasi berhubung rumah tangga pelakon itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - KONSERT JELAJAH YUNA DI USA DAPAT SAMBUTAN HANGAT

Gambar konsert jelajah Yuna iaitu 'U.S Nocturnal Tour 2014' di bandar-bandar utama Amerika yang berlangsung baru-baru ini. Jelajah tersebut adalah bagi mempromosikan album terbarunya, 'Nocturnal' yang dilancarkan pada 2013.

Artikel terdahulu:

SEJENAK - PEMAKAIAN & IMEJ YUNA DIHENTAM LAGI

Ikhlasnya, meskipun bertudung... namun ramai peminat Yuna di Amerika yang tidak ambil peduli mengenai imej tersebut. Ini kerana, dia nyata diterima ramai apabila setiap venue konsertnya itu telah dibanjiri ramai penonton dan peminat setia.

Selain Amerika, Yuna dijadualkan akan membuat persembahan di beberapa negara lain seperti Singapura, Jerman, Kanada, Belanda, Perancis dan seterusnya di tanahair sendiri untuk memeriahkan Future Music Festival pada 15 Mac 2014 nanti.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"BAGAIMANA RASANYA BERBULAN MADU?" - YANA SAMSUDIN

Dengarnya agak pelik... namun itulah hakikat yang berlaku terhadap pelakon dan pengacara Yana Samsudin yang berkahwin dengan Fadzil Zahari Februari lalu.

Kata Yana, dia sebenarnya masih belum sempat untuk menikmati bulan madu sebagaimana pasangan berkahwin yang lain.

"Jujurnya saya sendiri tidak tahu bagaimana rasanya berbulan madu. Ini kerana kehidupan saya adalah bekerja dan saya suka melakukannya. Malah dua hari selepas akad nikah, saya sudah mula bekerja.

"Saya faham bila orang bertanya mengenai berbulan madu, sudah tentu mereka maksudkan bila lagi mahu nak dapat orang ketiga. Atau adakah kami merancang kerana kami belum bersedia (menimang cahaya mata),” ujarnya dipetik sebagai berkata.

Tambah pelakon itu, tidak terlintas difikirannya untuk merancang keluarga dan faham sangat maksud yang tersirat apabila keluarganya sendiri pernah menasihatinya agar lebih banyak berehat.

Bagaimanapun, buat masa ini Yana dilihat sibuk dengan kerjaya lakonan termasuk menjayakan jenama tudungnya sendiri.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 TAHUN MENANTI ZURIAT - ELIZAD DEDAH MENANGIS DALAM BILIK AIR

"Orang tak tahu sebenarnya saya selalu menangis dalam bilik air seorang diri kerana terlalu sedih memikirkan nasib saya masih belum hamil. Saya sedih dan kadang-kadang tertanya juga, kenapa Allah dah bagi semua nikmat dan rezeki kepada saya tetapi rezeki cahaya mata sahaja belum saya nikmati.

"Namun saya bersyukur kerana suami sangat memberikan sokongan padu kepada saya supaya tidak terlalu bersedih dan tertekan memikirkannya," kata pelakon dan penyampai radio Sinar, Siti Elizad yang mengakui sedih dan tertekan kerana selepas lima tahun mendirikan rumah tangga dengan suaminya, Shamsul Baharin Abdul Rahman, mereka masih tidak dikurniakan cahaya mata.

Kata Elizad, rasa sedih itu kadangkala tidak dapat ditanggungnya dan ia perlu diluahkan menerusi tangisan. Elizad yang juga merupakan pengacara Mingguan Wanita itu berkata, ia dugaan besar dan berat buat dirinya kerana keinginan untuk mempunyai zuriat sendiri itu sudah lama diimpikan.

Klik untuk gambar besar

Namun, Elizad berkata dia dan suami bakal menjalani proses IVF untuk langkah terakhir mendapatkan zuriat: "Sejak tahun lalu sebenarnya kami sudah mula mendapatkan rawatan dan mencuba makan pelbagai ubat tapi hasilnya masih sama. Setelah pelbagai usaha dilakukan, kini saya sudah bersedia untuk melakukan proses IVF dalam usaha untuk mendapatkan zuriat," jelasnya.

Untuk makluman, Elizad berkahwin dengan Shamsul pada 11 Januari 2015 yang merupakan duda anak dua. Mengenai perkembangan kerjaya seninya, Elizad tampil dalam Duo Sinar bersama Hefny Sahad setiap hari Isnin hingga Jumaat jam 3 petang hingga 7 malam.

www.myartis.com / Sumber & foto: Astro Gempak & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MERTUA SOLAT DEPAN KAABAH - NETIZEN SEBAK LIHAT MARSHA JAGA

Usaha penyanyi dan pelakon Marsha Milan yang melindungi ibu mertuanya ketika melakukan solat di hadapan Kaabah dengan mendepakan tangan menghalang jemaah lain daripada melanggar itu telah membuatkan peminat tersentuh melihatnya.

Menerusi satu video pendek yang dimuatnaik di akaun Instagramnya itu mendapat perhatian peminat lebih-lebih apabila melihat Marsha sendiri dilanggar oleh beberapa jemaah yang ingin melalui kawasan tersebut.

Menerusi ruangan komen, rata-rata peminat menyatakan rasa sebak melihat aksi Marsha yang melindungi ibunya dengan bersungguh-sungguh.

Dalam pada itu, menerusi posting yang sama Marsha juga menyatakan rasa syukur kerana berpeluang mencium batu Hajarul Aswad.

Klik untuk gambar besar

"Perasan tak stocking Marsha sebelah lain sebelah lain. Agak- agak sebab apa? Sebab Marsha baru keluar dari kucup Hajarul Aswad sampai tercabut stocking lagi sebelah.

"Tapi Alhamdulillah diberi peluang kucup Hajarul Aswad dan solat di Hijir Ismail. Syukur Ya Allah," tulis Marsha yang kali kedua menunaikan ibadah Umrah bersama suami.

Terdahulu, Marsha dan Mohamed Shaiful Nizam Mohamed Ismail diijabkabulkan pada 31 Disember 2015.

www.myartis.com / Sumber & foto: Astro Gempak, Instagram Marsha Milan & Shaiful Nizam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"K KETURUNAN CINA BABA NYONYA" - PABLO AMIRUL AKUI BERCINTA TIGA TAHUN LALU

Mengakui dia kini hangat bercinta dengan seorang penjawat awam sejak tiga tahun lalu, pelakon filem 'Polis Evo' dan drama 'Curi-Curi Cinta', Pablo Amirul memberitahu setakat ini hubungan dengan teman istimewanya yang dikenali sebagai K itu berjalan lancar seperti direncanakan.

"Maaflah, buat masa ini, saya tidak dapat mengulas terperinci mengenai identiti dirinya kepada semua. Apa yang boleh saya katakan K adalah keturunan Cina berdarah Baba dan Nyonya. K juga berkhidmat sebagai anggota pasukan berpakaian seragam," katanya.

Mengulas dakwaan dirinya berahsia mengenai kekasih hatinya itu, kata pelakon yang dikenali dengan watak jahat itu, dia tidak suka menjaja kisah cintanya pada peminat: "Bukannya mahu sorok kekasih tetapi orang tak pernah tanya pun sebab itu saya tidak bercerita mengenai dirinya. Mungkin wajah saya nampak serius dan garang tetapi hati lembut serta mahu dicintai seorang wanita".

Klik untuk gambar besar

Mengenai perkahwinan pula, kata Pablo, 34, dia memang merancang mahu berkahwin dan membina keluarga bila sampai masanya nanti: "Ada yang bertanya sama ada saya lelaki gay atau menyukai kaum lelaki kerana masih membujang sampai sekarang?

"Terus terang, saya lelaki sejati. Saya juga mahu berkahwin dan membina keluarga untuk masa depan. Cuma buat masa ini, saya mahu fokus pada karier dan stabil dari segi kewangan terlebih dulu sebelum membina keluarga," jelasnya.

www.myartis.com / Sumber & foto: Harian Metro & Instagram Pablo Amirul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA KATA SEPAKAT DALAM USAHA TOLAK ANSUR DENGAN SUAMI - AVAA VANJA FAILKAN CERAI

"Ya betul saya failkan penceraian terhadap suami. Saya failkan fasakh dan hadhanah (hak penjagaan anak). Saya tak mahu aibkan siapa-siapa tapi setiap rumah tangga tu pasti ada pergolakan tak kira bagi lelaki dan perempuan. Dugaan masing-masing, tahap kesabaran kita ada satu. Kita sebagai marriage couple memang ada bertolak ansur.

"Tapi segala usaha tidak berhasil, jadi kita kena cari jalan penyelesaian yang terbaik," demikian kata pelakon Avaa Vanja, 41,  kepada mStar yang mengakui berlaku pergolakan dalam rumah tangga dan nekad mengambil keputusan untuk memfailkan perceraian terhadap suaminya, Aamil Sulaiman, 35, pada Khamis.

Avaa yang mendirikan rumah tangga dengan Aamil pada 2011 dan dikurniakan seorang anak perempuan berusia sembilan tahun itu mengakui sudah cuba bertolak ansur namun tidak mencapai kata sepakat dan keputusan berpisah adalah jalan penyelesaian untuk hubungan mereka.

Pada Oktober lalu, pelakon 'Kampong Pisang Bersiri-siri' ini tampil membuat laporan polis mendakwa dia dan anak perempuannya menjadi mangsa penderaan suami.

Klik untuk gambar besar

Sementara itu, peguam yang mewakili Avaa iaitu Nurul Hafidzah Hassan berkata, selain fasakh dan hadhanah, aktres itu juga akan memfailkan tuntutan nafkah anak, nafkah iddah, mutaah dan tunggakan nafkah anak dalam masa terdekat.

Pasangan tersebut juga perlu hadir untuk proses Sulh (mediasi) bagi perbincangan secara baik untuk kedua-dua pihak.

"Kita akan ada fail cerai Sulh untuk pihak-pihak berbincang pada 22 dan 28 Disember ini agar kedua-dua pihak mencapai kata sepakat. Lepastu barulah kita akan masukkan kes ini di mahkamah untuk dibicarakan," jelasnya.

Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOLAK SERTAI GV6 - ATILIA AKUI TAK GEMARKAN PERTANDINGAN

"Saya memang tumpang gembira melihat bintang juara program itu sebelum ini, Noryn Aziz, yang kembali bersinar. Namun, saya bukan orang yang suka bertanding. Mungkin sikap saya sama seperti emak (Salamiah Hassan). Kalau diam-diam dapat menyanyi di sesebuah kelab pun sudah menggembirakan hati saya.

"Kalau tidak mendapat kepuasan muzik, bagi kami, lebih baik hati merajuk daripada mencuba perkara yang tak disukai," ujar penyanyi Atilia Haron, 44, yang mengakui turut menerima tawaran menyertai pertandingan nyanyian, Gegar Vaganza musim keenam (GV6).

Bagaimanapun, penyanyi lagu 'Sangkar' itu memilih untuk melepaskan peluang berkenaan kerana dirinya bukan artis yang gemarkan pertandingan. Wanita yang turut aktif dengan senaman yoga itu berkata, buat waktu ini dia masih lagi mendapat perhatian penganjur persembahan.

"Selain sibuk dengan tugasan di studio yoga dan mengajar, saya juga masih memberikan tumpuan terhadap persembahan pada majlis korporat. Cuma, persembahan sedemikian juga tidak sebanyak dahulu. Malah, ketika ini, ada syarikat yang lebih suka mencari pelawak untuk menghiburkan tetamu, berbanding penyanyi.

"Jadi, mahu atau tidak, saya memang perlu membabitkan diri dalam bidang lain juga bagi menambah pendapatan," katanya yang terus aktif menyumbangkan suara latar untuk pelbagai produk.

Klik untuk gambar besar

www.myartis.com / Sumber & foto: Berita Harian & Instagram Atilia Haron

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIM19 BAKAL LAKUKAN PEMBAHARUAN

Rumah siap pahat berbunyi!

Demikianlah ibaratnya apa yang berlaku di dalam pengendalian Anugerah Industri Muzik (AIM) yang memaksa penganjur menukar strategi. Semuanya dilakukan agar tiada lagi rungutan atau Ketidakpercayaan karyawan seni berhubung proses penghakiman bagi AIM ke 19 (AIM19) yang bakal diadakan tahun ini.

“Pada tahun ini hanya individu terpilih dan pengamal industri muzik akan diberi tanggung jawab untuk menjadi hakim kerana ia adalah tuntutan penggiat seni sendiri berbanding proses yang dilakukan pada AIM lalu,” kata Pengerusi Bersama, Jawatankuasa Penganjur AIM19, Rosmin Hashim dipetik sebagai berkata kepada pemberita dalam sidang media pengumuman kategori pencalonan dan syarat kelayakan AIM19 di Hotel Millennium, Kuala Lumpur, semalam.

Tambahnya, beberapa individu yang terdiri daripada komposer, penulis lirik, penerbit album dan orang perseorangan yang berkemahiran dalam muzik akan dipilih bagi menilai karya-karya muzik dalam AIM pada tahun ini.

"Ia berbeza pada proses sebelum ini apabila jemaah juri terdiri daripada mereka yang dilihat tidak mempunyai kemahiran khusus dalam bidang tersebut seperti pihak media, wakil stesen radio dan televisyen serta individu daripada syarikat-syarikat rakaman.

"Perubahan ini terpaksa dilakukan selepas pihak AIM mendapat banyak rungutan daripada pelbagai pihak khususnya para artis dalam sesi dialog yang telah diadakan sebelum ini.

“Kami menghormati pandangan semua pihak dan mengambil keputusan untuk membuat perubahan terhadap sistem penghakiman pada tahun ini yang terdiri daripada pengamal dalam industri rakaman,” tambahnya.

Bagaimanapun, Rosmin menyangkal dakwaan bahawa keputusan tersebut sebagai berat sebelah kerana konflik kepentingan. Jelas Rosmin, ia terpaksa dilakukan demi memastikan karya-karya yang diterima tidak mempunyai apa-apa hubungan dengan juri yang dilantik.

Terdahulu, untuk pencalonan AIM19 pada tahun ini, ia turut terbuka kepada lagu-lagu atau album dalam bahasa Melayu dan Inggeris. Syaratnya, ia harus yang dikeluarkan di negara ini bermula 1 Julai 2011 hingga 30 Jun 2012 dan semua karyawan yang berhasrat mencalonkan karya hendaklah menghantar pencalonan mereka sehingga 15 Ogos depan.

Dalam pada itu, AIM19 mengekalkan 19 kategori anugerah disamping mengadakan dua anugerah AIM berasingan bagi mengiktiraf pencapaian muzik dalam bahasa Cina dan India yang akan diadakan pada pertengahan tahun hadapan.

“Kami berharap kalau ada lagu-lagu Kelantan, Sabah atau Sarawak, mereka boleh menghantar penyertaan mereka untuk diadili,” katanya.

Untuk info, Kemuncak AIM19 bakal membuka tirai pada 17 November 2012 di Stadium Malawati, Shah Alam, Selangor. Anugerah tersebut akan turut disiarkan secara langsung menerusi saluran Astro Ria.

Senarai 19 kategori pencalonan AIM19

1. Artis Baru Terbaik

2. Persembahan Vokal Terbaik Di Dalam Lagu (Lelaki)

3. Persembahan Vokal Terbaik Di Dalam Lagu (Wanita)

4. Persembahan Vokal Berkumpulan Terbaik Di Dalam Lagu

5. Kulit Album Terbaik

6. Rakaman Album Terbaik

7. Video Muzik Terbaik

8. Lagu Pop Etnik Terbaik

9. Lagu Nasyid Terbaik

10. Lagu Rock Terbaik

11. Lagu Pop Terbaik

12. Lagu Hip Hop Terbaik

13. Lagu Inggeris Tempatan Terbaik

14. Lagu Bahasa Melayu Terbaik Yang Dipersembahkan Oleh Artis Luar Negara

15. Anugerah Kembara

16. Anugerah Sri Wirama

17. Susunan Muzik Terbaik Di Dalam Lagu

18. Lagu Terbaik

19. Album Terbaik


ELLY MAZLEIN BAYANG BERSARA GARA-GARA DILABEL 'ANAK EMAS' STESEN TV

"Tiada istilah anak emas mana-mana stesen TV. Usaha, hargai peluang, buat yang sehabis baik dan tawakal. Paling benar, semuanya daripada Dia (Allah). Insya-Allah, Allah susun baik-baik untuk kita semua. Rezeki ada di mana-mana... hanya cepat dan lambat," demikian kata penyanyi dan pelakon Elly Mazlein.

Akibat sering dilabel 'anak emas' stesen televisyen, penyanyi dan pelakon Elly Mazlein membayangkan dia mungkin mengambil keputusan untuk mengundur diri daripada dunia hiburan.

Elly atau mesra disapa sebagai Kak Lina Pom Pom menerusi laman Instagram itu telah berkongsi luahan seolah-olah ada pihak yang mencemburui rezeki yang diterimanya.

Namun menurut pelakon berusia 41 tahun ini, rezeki yang diperolehinya kini adalah anugerah Allah. Elly atau nama sebenarnya Sharifah Aida Mazlina Syed Hanafi ini berkongsi luahannya bersama foto di hadapan Sri Pentas pada Khamis.

Klik untuk gambar besar

Dalam pada itu, pengacara program Muzikal Lawak Superstar musim kedua (MLS2) ini memberitahu setiap peluang yang diberikan memerlukan usaha dan semangat.

Bagaimanapun ujar pelakon drama siri popular 'Kampung People' ini, dia mungkin akan berehat dan memberi fokus kepada keluarga pada masa depan.

"Apa-apa pun kekal usaha dan semangat. Kepom pun dah tak lama dah dalam industri... Kepom nak jaga keluarga dan cuba jadi insan yang lebih baik. Insya-Allah," ujarnya.

Melihat pada ruangan komen, rata-rata netizen meminta agar Elly terus berada dalam industri seni dan tidak mengendahkan kata-kata negatif.

Untuk makluman, Elly mendirikan rumah tangga dengan Muhammad Azlan Che Nuh, 31 pada 18 Januari tahun lalu dan dikatakan sedang hamil anak pertama.

Elly mempunyai seorang anak perempuan bernama Putri Sara Sefhia, 5, hasil daripada perkahwinannya sebelum ini dengan pengarah drama Azmi Hatta.

www.myartis.com / Sumber & foto: mStar & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANDUNGAN GUGUR BUKAN KARMA - AMYZA AZNAN

Ramai yang mengucapkan takziah dan simpati terhadap pelakon Amyza Aznan di atas keguguran bayinya yang berusia dua bulan jumaat lalu. Namun dalam ada yang simpati itu, ada juga pihak yang tidak bertanggungjawab mengutuk dan menjadikan isu tersebut sebagai permainan di laman sembang.

Kata-kata Amyza yang dikongsikannya di laman sosial iaitu "Still feel the sound of your heart beat baby…. you’re 8 weeks 2 days old today. Can’t forget this date… Friday 22nd November… u’ve gone." tiba-tiba menimbulkan perang siber antara dia, peminat dan haters.

Ini kerana, Amyza menyangkal dakwaan kurang sopan yang menyifatkan kandungannya gugur disebabkan 'hukum karma'.

Hasilnya, meskipun pelakon tersebut bermatian-matian mempertahankan diri berhubung isu itu, namun akhirnya benteng pertahanannya sukar dipertahankan. Bak kata pepatah, mengalah bukan bererti kalah... Amyza kini berhenti melayan karenah haters tersebut.

Klik gambar untuk imej besar...

Iyalah... memang tiada hasil sekiranya kita menyimbah minyak ke dalam api. Sebab jika disiramkan air, api tersebut pasti akan padam sedikit demi sedikit.

Pada Amyza... bersabarlah.


"SUDAH BANYAK KALI PERKARA INI DIPERKATAKAN, TERPULANGLAH..." - ZOEY ENGGAN LAYAN TUDUHAN BUAT PEMBEDAHAN MUKA

Nama pelakon dan pengacara Zoey Rahman nampaknya sekali lagi menjadi bualan dalam kalangan netizen yang tampil menegur perubahan pada wajahnya sehingga dia didakwa melakukan pembedahan kosmetik.

Berhubung dakwaan berkenaan, Zoey atau nama sebenarnya Mohd Hairey Azhar Abdul Rahman, 38, bagaimanapun enggan mengambil pusing tuduhan tersebut, sebaliknya mengambil pendekatan bersabar.

Tambahnya lagi, dia sudah lali menerima kecaman berkaitan isu tersebut dan menyerahkan kepada orang ramai untuk membuat penilaian.

"Sudah banyak kali perkara ini diperkatakan. Terpulanglah kepada orang untuk menilai. Kalau mereka anggap betul buat pembedahan muka, maka benarlah bagi mereka. Saya pun sudah lali dikecam dan dimaki. Itu adalah perkara biasa sebagai seorang anak seni.

"Mungkin ada dalam kalangan artis yang tak boleh nak hadap kecaman, tetapi saya anggap seperti masuk telinga kanan, keluar telinga kiri. Kecaman ini tidak akan habis. Nanti lain masa timbul pula isu lain," tuturnya yang dipetik sebagai berkata kepada mStar.

Klik untuk gambar besar

Sebelum ini, video yang dikongsi Zoey di Tiktok miliknya itu menjadi bualan ramai dan ada dalam kalangan netizen yang turut membuat perbandingan perubahan wajahnya di awal kemunculan sebagai artis.

Dalam pada itu, Zoey berkata, sebagai manusia biasa, dia adakalanya terguris hati dengan tuduhan sesetengah pihak tentangnya, namun mengambil pendekatan bersabar dan enggan mengulas komen dilemparkan terhadapnya.

"Saya baca komen-komen yang diberikan dan sebagai manusia normal semestinya akan ada rasa terguris apabila mereka keterlaluan. Bagaimapun kalau selalu berdepan dengan perkara itu ia jadi biasa.

"Saya bukan seorang yang cepat marah dan pendendam. Jadi lebih baik berdiam dan tidak membalas kecaman tersebut. Saya tahu kecaman begitu tidak akan pernah habis," ujarnya.

Dalam masa sama, ada juga meluahkan rasa kurang senang melihat Zoey tampil bersolek bagi mempromosikan jenama kosmetik miliknya Mika Series.

"Itu jenama saya dan kenapa perlu malu untuk mempromosikan perniagaan sendiri. Sepatutnya orang Malaysia juga patut bangga kerana produk saya dijual di Watsons yang merupakan kedai rangkaian antarabangsa.

"Produk kosmetik bukan sahaja untuk wanita. Lelaki juga perlu pakai terutama selebriti untuk kelihatan menarik apabila muncul di televisyen. Jadi saya tak rasa salah untuk tunjukkan cara bersolek.

"Lebih baik saya yang promosikan sendiri supaya pengguna lebih yakin dan percaya. Itu adalah salah satu strategi perniagaan dan saya perlu ikut peredaran semasa," jelasnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSONALITI TV3, FIZA SABJAHAN CERAI TALAK SATU

Jika artis, selebriti dan personaliti lain sibuk berkahwin, tetapi personaliti TV3, Fiza Sabjahan pula bercerai talak satu dengan suaminya Afief Farhan Fauzi, 33, seorang ahli perniagaan. Mereka berdua bersetuju untuk berpisah secara baik di Mahkamah Rendah Syariah Klang.

Permohonan cerai itu telah diluluskan oleh Hakim Syarie, Zainal Abidin Kusmin setelah meneliti dokumen perjanjian kedua-dua pihak. Selepas pembenaran itu, Afief Farhan telah melafazkan cerai talak satu ke atas Fiza.

Klik gambar untuk size besar

Untuk makluman, Fiza atau nama sebenarnya Siti Hasfizza Aswaty Sab Jahan, 31, awalnya dilapor telah memfailkan cerai secara baik pada 1 Ogos 2013. Namun kemudian ia telah dipinda kepada fasakh selepas tuntutannya mendapat bantahan daripada suaminya.

Saat bahagia Fiza dan bekas suami

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"MELUTUT BARU DIA MAAFKAN KAMI" - FORTEEN NAFI 'PULAUKAN'

"Perkara ini boleh dibawa berbincang. Saya siap cakap dengan nada yang lembut dan meminta maaf, tetapi dia memberi isyarat tangan tanda menolak. Sedih? Sudah kering air mata saya.

"Selalunya kalau timbul sesuatu isu, kami akan beri ruang seketika, seterusnya berbincang. Tetapi, kali ini lain pula jadinya. Bagi saya, semua ini berpunca daripada ego dan saya sudah memohon maaf.

"Terfikir juga, adakah dengan melutut baru dia akan maafkan kami?," kata One yang mewakili ahli kumpulan Forteen dalam satu sidang media diadakan semalam.

One memberitahu,  dia sudah meminta maaf dan cuba untuk berbincang dengan Izzue Islam namun tidak diberikan peluang. Malah katanya, dia juga cuba memujuk Izzue supaya memikirkan semula keputusan mahu keluar dari Forteen namun tidak diendahkan.

Klik untuk gambar besar

Menurut One, mereka sudah bersama selama tujuh tahun dan sangat sayangkan kumpulan Forteen. Sebelum ini apa jua masalah mereka akan hadapi bersama dan berbincang, tetapi kali ini tiada perbincangan antara mereka berempat sebelum pengumuman untuk menarik diri itu dibuat.

Beberapa hari lalu, Izzue mengumumkan dia menarik diri daripada kumpulan Forteen kerana tidak lagi ada persefahaman antara mereka. Malah Izzue juga mendedahkan sering dipulaukan oleh anggota lain dan itu merupakan salah satu sebab dia mahu mengundurkan diri.

Bagaimanapun, kumpulan Forteen menjelaskan apa yang berlaku hanyalah salah faham kecil, berkaitan isu pertukaran lagu tanpa perbincangan yang membuatkan Izzue terkejut dan berkecil hati.

Menerusi sidang media tersebut, kumpulan Forteen turut menafikan pihaknya memulaukan Izzue yang juga merupakan seorang pelakon. Menurut mereka, apa yang berlaku hanyalah salah faham kecil mengenai permilihan lagu.

Ariz yang mewakili ahli kumpulan Forteen berkata, tindakan Izzue hingga mahu menarik diri dari kumpulan mereka membuatkan mereka terkejut kerana ianya berpunca dengan salah faham kecil sahaja.

"Kami agak terkejut dia keluarkan kenyataan dipulaukan oleh anggota yang lain sedangkan kami tidak diberikan ruang untuk bercakap. Masalah yang dihadapi tidak besar mana, mungkin dia salah faham mengenai pemilihan lagu di 'Gegar Vaganza Party Road to Finale'.

"Dia beranggapan kami tidak mendengar pendapatnya tentang pemilihan lagu dan belum sempat kami nak kata apa-apa mengenai lagu yang dipilih, dia terus mendiamkan diri dan tiga hari selepas itu dia buat keputusan untuk mengundurkan diri," jelas mereka.

Menurut Ariz, sudah tujuh tahun mereka bersama dan sentiasa berbincang tentang masalah yang dihadapi, tetapi jelasnya kali ini tiada perbincangan langsung dari pihak Izzue tentang keputusannya untuk menarik diri.

www.myartis.com / Sumber: Astro Gempak & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIRA FILZAH BAKAL NIKAHI WAN EMIR ASTAR OKTOBER 2020?

Mira Filzah sebelum ini mengakui dirinya sedang mengenali hati budi seseorang dan timbul spekulasi pelakon itu sedang hangat bercinta dengan jejaka dikenali sebagai Wan Emir Astar. Kemudian timbul desas-desus mengatakan Mira sudah dirisik dan bakal bertunang pada September tahun ini.

Terbaru, Mira dan buah hatinya itu dikhabarkan akan disatukan sebagai suami dan isteri sekitar bulan Oktober ini. Menurut satu sumber kepada Astro Awani, pasangan itu bakal mengadakan majlis hari bahagia mereka di ibu negara. Bagaimanapun setakat ini masih tiada kenyataan lanjut daripada kedua belah pihak berhubung perkhabaran gembira itu.

"Insya-Allah jika tiada aral melintang Mira dan Wan Emir akan berkahwin pada Oktober ini," kata sumber tersebut.

Klik untuk gambar besar

Terdahulu, hangat diperkatakan apabila ada sumber mendedahkan jejaka yang berjaya mencuri hati Mira dikatakan anak kepada seorang Ahli Parlimen. Identiti jejaka itu diketahui ramai apabila tampil bersama pelakon drama 'Lelaki Kiriman Tuhan' itu di majlis resepsi perkahwinan Farah Nabilah awal Januari lalu.

Difahamkan, Wan Emir merupakan teman lama Mira atau nama sebenarnya, Nur Amirah Filzah Badioezaman, 26, sewaktu zaman belajar dahulu dan mereka memang rapat. Bagaimanapun, hubungan mereka terputus selepas lelaki itu melanjutkan pelajaran di luar negara.

Lelaki berusia 30 tahun itu pula merupakan anak sulung daripada empat beradik. Ibu Wan Emir ialah Ahli Parlimen Kuala Kangsar, Datin Mastura Mohd Yazid yang baru saja dilantik sebagai Timbalan Menteri di Jabatan Perdana Menteri (Tugas-tugas Khas) dalam Kabinet Malaysia 2020.

www.myartis.com / Sumber & foto: Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKRITIK AJUK RAISA CAKAP BAHASA INGGERIS - GURAUAN NABIL DIKATA TAK PROFESIONAL & MELAMPAU

Semua sedia maklum mengenai Gegar Vaganza musim kesembilan (GV9) yang membuat pengumuman bahawa program tersebut akan menambahkan satu lagi minggu dimana konsert minggu terakhir yang sepatutnya berlangsung pada 20 November depan ditukar kepada 27 November.

Selain itu, GV9 turut membuat kejutan dengan menjemput penyanyi popular Indonesia, Raisa selaku juri jemputan pada konsert minggu kelapan yang berlangsung di Dewan Auditorium MBSA di sini malam ini.

Ini merupakan pengalaman pertama Raisa atau nama penuhnya Raisa Andriana, 32, menjadi juri jemputan dalam pertandingan program hiburan di Malaysia, termasuk sepanjang tempoh penganjuran GV.

Raisa dijemput menjadi juri selepas dia secara kebetulan berada di Malaysia sempena promosi konsertnya yang bakal berlangsung pada 20 November depan di Zepp Kuala Lumpur.

Klik untuk gambar besar

Namun, ketika konsert berlangsung terjadi perkara yang menimbulkan rasa kurang senang ramai apabila pengacara GV9 iaitu Nabil Ahmad telah mengajuk cara penyanyi Indonesia itu memberikan komen menggunakan bahasa Inggeris kepada peserta ketika itu iaitu Hazrul Nizam yang menyanyikan lagu 'Widuri'.

Susulan tindakan Nabil itu, rata-rata netizen di laman Twitter meluahkan rasa tidak puas hati terhadap gurauan Nabil yang didakwa melampau. Malah, ada netizen meminta Nabil supaya lebih berhati-hati serta tidak mengajuk cara juri dalam memberikan komen kepada peserta.

Dalam pada itu, ada juga pengguna laman sosial berpendapat situasi itu berlaku dimana-mana sahaja sedangkan ianya bukan satu kesalahan untuk memberi komen dalam bahasa Inggeris.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NASI GORENG BODOH..." - FIZA BENGANG HARGA RM11 LEBIH

Menerusi laman Instagram, pelakon Fiza Abdul Halim telah meluahkan rasa tidak berpuas hati apabila dikenakan bayaran makanan yang tidak berbaloi oleh sebuah restoran.

Menurut Fiza, dia hanya mengirim nasi goreng cina tanpa sayur dan ayam untuk anak-anaknya. Fiza mengaku dia terkejut apabila mendengar harga nasi goreng cina daripada sepupunya.

Pelakon 'Nana Tanjung' itu berpesan kepada pihak yang berkenaan supaya lebih memantau sikap pekerja mereka.

Rata-rata pengikut Fiza di Instagram (IG) tidak bersetuju dengan harga yang telah dikenakan malah menyuruh Fiza membuat aduan di Kementerian Perdagangan Dalam Negeri dan Hal Ehwal Pengguna (KPDNHEP).

Klik untuk gambar besar

www.myartis.com / Sumber & foto: Astro Gempak & Instagram Fiza Abdul Halim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH IBU DIHAMPIRI 'SCAMMER', SARANG DADAH - SAM MINTA BANTUAN RONDAAN

"Saya baharu sahaja pindah ke rumah baharu, di Melaka. Kami buat rumah baharu disini. Tetapi kawasan ini banyak kes. Ada kes pecah rumah dan juga scam. Pernah sekali tu mereka datang menyamar naik satu kereta.

"Mereka datang dan singah ke rumah saya cakap nak jual CD, barang kecantikan... ada banyak lagi barang lain yang dijual," demikian kata ibu kepada pelakon veteran, Khaty Fauziah yang bimbang mengenai keselamatan dia dan suami gara-gara kawasan rumah sering menjadi sasaran penjenayah dan sarang penagih dadah.

Lebih menakutkan apabila ibu kepada pelakon Shaheizy Sam dan Zizie Izette ini pernah dihampiri beberapa individu tidak dikenali yang dipercayai menyamar sebagai jurujual dari rumah ke rumah sebelum melakukan jenayah. Khaty kini menetap di Jalan Pokok Mangga Kampung Padang, Melaka, bersama suami, Abdul Samad Jaaman.

Bimbang dengan situasi itu, Shaheizy segera menulis surat ke Ibu Pejabat Polis Daerah Melaka Tengah pada 22 Julai lalu bagi mendapatkan bantuan rondaan demi keselamatan ibunya dan seluruh penduduk sekitar.

Klik untuk gambar besar

Permohonan Shaheizy menerima maklum balas positif darpada pihak polis menerusi sepucuk surat bertarikh 6 Ogos lalu dengan menyatakan kesediaan badan Berunifom itu untuk meningkatkan rondaan bagi mencegah jenayah di kawasan yang dinyatakan.

Bercerita lanjut mengenai situasi cemas yang dilalui selepas beberapa bulan menetap di situ, Khaty berkata kawasan semak di belakang rumahnya juga sering dijadikan sarang penagih dadah untuk melepas gian.

"Terlalu banyak kes di sini. Sebab itu Sam bimbang kerana di sini saya tinggal berdua sahaja dengan suami, tapi dia juga selalu keluar outstation. Saya takut kerana belakang rumah ada kawasan semak. Di situ pula ada pokok mangga, pukul 6 pagi mereka sudah panjat pokok untuk curi buah," ujarnya

Bagaimanapun, Menurut Khaty, dia kini berasa lega dengan keprihatinan pihak polis mengenai masalah yang diajukan. Katanya, tindakan pantas pihak polis meningkatkan rondaan membuatkan dia dan penduduk sekitar berasa lebih selamat.

www.myartis.com / Sumber & foto: mStar, Instagram Khaty Fauziah & Shaheizy sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR - GELAGAT AZWAN KOMBOS & EZZATY ABDULLAH HONEYMOON DI LONDON

Gambar menarik pasangan romantiknya Azwan Kombos dan Ezzaty Abdullah yang kini sedang berbulan madu di London.

Menerusi gambar yang dimuatnaik oleh pasangan ini menerusi laman Instagram, mereka nampaknya bahagia sungguh.

Apa-apapun, jom kita lihat gelagat pasangan ni!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

Foto: Azwan IG & Ezzaty IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KEJUTAN MAHARAJA LAWAK MEGA - SEPAHTU DAPAT KERETA BARU

Meskipun ada yang mengatakan Kumpulan Sepahtu 'overrated' kerana diundi melampau walaupun adakalanya lawak mereka biasa-biasa sahaja, namun Maharaja Lawak Mega 2014 semalam tetap berpihak pada mereka.

Ini kerana, kumpulan Sepahtu yang mendapat undian tertinggi iaitu sebanyak 65 peratus telah diberi kejutan apabila mereka dihadiahkan sebuah kereta perodua Alza bersempena dengan pelancaran kereta baharu tersebut.

"Alhamduliah, ini merupakan hasil usaha kami serta sokongan daripada peminat," kata salah seorang ahli Sepahtu, Jepp dipetik dari MStar.

Namun yang paling malang pada malam itu ialah kumpulan Wala yang tersingkir selepas bertahan sekian lama. Wala yang dianggotai oleh Wan dan Lopz tewas dengan undian paling rendah berbanding yang lain iaitu 46 peratus.

"Kami terima dengan kekalahan ini, lagipun peluang intuk sampai ke minggu ke sembilan bukannya mudah.

"Terima kasih kepada para peminat kerana mengundi," kata Wan yang mewakili Wala.


AKHIL HAVY DAN WAHEEDA??

Gosip bertiup kencang mengatakan gambar ini adalah gambar Akhil Hayy & Waheeda sedang lepak-lepak di tepi Pantai. Namun, tidak dapat dipastikan apakah ia ada kena mengena dengan rancangan Cafe nya di Astro atau sekadar bergambar kenangan. Allahualam..!!(\__/)(='.'=)(")_(")myartis 2009


IMPIAN TERCAPAI - FAZLEY YAACOB TIMANG ANAK PEREMPUAN

Impian juara MasterChef Selebriti Malaysia musim pertama, Datuk Fazley Yaakob, 39, yang ingin kehadiran anak perempuan setelah mempunyai tiga cahaya mata lelaki, akhirnya tertunai jua.

Berita gembira tersebut telah dikongsikan oleh Fazley menerusi laman Instagramnya semalam. Bagaimanapun, Fazley tidak menyatakan tarikh dan lokasi si kecil terbabit dilahirkan.

"Alhamdulilah.. anak ke-4 saya, seorang Puteri akhirnya. Syukur syukur syukur! 😭 Terima kasih semua yang mendoakan! Allahuakhbar Allahuakhbar Allahuakbar cc Happy Mama @azrene_ahmad," ujar Fazley.

Sebelum ini zuriat keempat, Fazley dan isterinya, Azrene Ahmad yang mendirikan rumah tangga pada tahun 2007, dikurniakan tiga orang hero iaitu Ahmad Fariedz Shah, 9, Ahmad Fieradz Shah, 8 dan Ahmad Fierudz Shah, 6.

Klik untuk gambar besar

www.myartis.com / Sumber: Fazley Yaacob IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SPEKULASI HAMIL ANAK KEDUA - ANZALNA MINTA DOA YANG TERBAIK

"Itu soal peribadi saya. Doakan sahaja yang terbaik," itulah jawapan ringkas pelakon Anzalna Nasir yang lebih selesa kunci mulut  selepas sebelum ini pernah memberi bayangan seolah-olah kini hamil anak kedua.

Bagi pemilik nama penuh Nur Anzalna Md Nasir, 34, itu adalah soal peribadi untuk dikongsi kepada umum. Sementara itu, Anzalna juga berkata, dia mahu memberi tumpuan lebih buat anak lelakinya yang kini berusia dua tahun. Justeru itu, dia memperlahankan kerjaya seni meskipun menerima banyak tawaran berlakon.

"Saya mahu habiskan masa berharga dengan anak. Dia sekarang ini memang rapat dengan saya dan suami. Tawaran berlakon masih banyak datang, namun saya terpaksa tolak dan perlahankan dahulu kerjaya seni. Biarlah anak saya faham kerja ibunya sebagai seorang pelakon. Bila dah bersedia nanti saya akan kembali ke set," jelasnya.

Untuk makluman, Anzalna berkahwin dengan ahli perniagaan Mohamad Hanif Zaki, 34, pada 2016 dan dikurniakan seorang cahaya mata lelaki iaitu Mohamad Eidrees, 2.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ABANG MISHA OMAR KEMBALI KE RAHMATULLAH

Takziah kami ucapkan kepada penyanyi Misha Omar atas kehilangan abang tercintanya (seibu berlainan bapa), Ahmad Shafuan Abd Rahman yang meninggal dunia tengahari semalam. Berita sedih tersebut dikongsi Misha menerusi laman Instagram sebentar tadi.

"Assalamualaikum,.. Dengan penuh rasa dukacita, saya mewakili keluarga ingin memaklumkan bahawa Abang saya (seibu berlainan bapa), Ahmad Shafuan bin Abd Rahman telah kembali ke rahmatullah menjelang tengahari semalam di Hospital Seremban dan telah selamat dikebumikan di tanah perkuburan ar-raudhah, Kota Seri Emas lewat petang semalam...

"Allahyarham abang Kak Mitch pernah berkhidmat di Ingress Precision Sdn Bhd, sebelum melepaskan jawatan ekoran kesihatannya semakin merosot 2 tahun kebelakangan ini.. Andai ada teman-teman Kak Mitch yg mengenali Allahyarham Abg Wan, kak mitch mohon ampunkan salah silap abang kak mitch, halalkanlah makan minumnya sepanjang kalian bersilaturahim di sepanjang hayatnya..

"Doakanlah, Semoga ruh Allahyarham di tempatkan di kalangan orang-orang yg beriman dan segala amalan baik allahyarham diterima di sisi Allah swt.. Doakan lah juga, waris yang ditinggalkan Allahyarham, Shazwan Hazique, Syakirin & Shaukie, serta balunya, Mala Rotina diberikan ketabahan berdepan kenyataan yang menyakitkan ini, kehilangan insan tersayang.... Al fatihah....," tulis Misha.

Al-Fatihah.

Klik untuk gambar besar

www.myartis.com / Sumber & foto: Instagram Misha Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHAWAN KOSMETIK TOKAN DADAH - KHAI BAHAR AKUI DITAWAR JADI DUTA PRODUK

"Saya tak tahu mengenai pembabitan individu itu, tapi saya sedar mengenai gambar kami telah tular di media sosial. Saya baru saja menjadi duta untuk produk minuman susu berperisa keluaran syarikat itu.

"Foto tersebut diambil pada September lalu semasa perbincangan mengenai produk. Tentang isu lain saya tak tahu, saya hanya jalankan tanggungjawab.

"Itu pun masih belum buat kerja lagi sebagai duta sebab masih baru," demikian kata penyanyi Khai Bahar apabila dia terkena tempias apabila tular fotonya bersama usahawan kosmetik disyaki terlibat sindiket penyeludupan dadah jenis Methamphetamine yang baru-baru ini hangat diperkatakan.

Akui menjadi duta produk keluaran syarikat milik usahawan tersebut, Khai berkata dia tidak mengetahui pembabitan lelaki bergelar 'Datuk Seri' itu dengan sindiket berkenaan.

Klik untuk gambar besar

Tidak terkesan apabila nama dan gambarnya dikaitkan dengan isu berkenaan, Khai berkata dia menyerahkan sepenuhnya kepada peguam mengenai kontraknya sebagai duta syarikat tersebut.

"Sama ada nak teruskan kerjasama dengan produk itu, saya serahkan kepada peguam sahaja. Sejujurnya isu ini tak ganggu kerjaya sebab saya hanya jalankan kerja sahaja.

"Apa yang berlaku boleh dijadikan pengajaran, mungkin selepas ini saya akan lebih berhati-hati sebelum bersetuju menerima sesuatu tawaran kerja," ujarnya.

www.myartis.com / Sumber & foto: Rotikaya & Instagram Khai Bahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::